Ciri-ciri Autisme – Kenalinya Dari Peringkat Awal

Membesarkan anak adalah satu tanggungjawab yang besar. Nak besarkan anak yang normal pun dah cukup mencabar. Cabaran menjaga dan membesarkan anak yang ada ciri-ciri Autisme adalah ujian buat Mama Papa. Tapi percayalah, kita tak akan diuji diluar tahap kemampuan kita. Yakinlah hikmah di sebalik segala ujian.
Hakikatnya, ramai Mama di luar sana yang diuji dengan kehadiran anak Autisme. Cuma, kehadiran mereka agak kurang dirasai, mungkin atas sebab-sebab tertentu. Mungkin juga ada Mama Papa yang tak menyedari anak mereka ada ciri-ciri Autisme.
Banyak yang Mama Siti dengar Mama Papa yang diuji dengan anak Autisme ini lebih selesa berada di dalam kelompok mereka yang memahami berbanding dengan masyarakat awam.
Malah, tak mustahil jika ada juga di antara Mama yang tak faham masalah anak sendiri hingga membuatkan Mama memencilkan diri dari komuniti kerana ‘malu’ bila anak mula menjerit-jerit di tempat awam.
Sebenarnya, langkah pertama untuk membantu Mama dan anak yang menghidap Autisme ini ialah dengan memahami apa itu Autisme dan ciri-ciri Autisme yang ditunjukkan oleh anak.
Jika kita faham apa punca anak-anak berkelakuan sedemikian, barulah kita boleh cari jalan penyelesaian untuk membantu anak-anak istimewa ini.
Apa itu Autisme?

Kredit Autism Services Malaysia
Autisme ialah penyakit yang berkait rapat dengan emosi dan mental anak. Nama formalnya ialah Autism Spectrum Disorder (ASD).
Anak autisme sukar untuk berkomunikasi dan berhubung dengan orang di sekelilingnya. Mereka seringkali menghadapi masalah untuk berinteraksi secara sosial dengan orang ramai.
Sains masih belum dapat membuktikan apakah punca sebenar atau perkara yang menyebabkan seseorang itu menghidap autisme. Kajian demi kajian menunjukkan yang genetik memainkan peranan penting sebagai salah satu faktor penyebab autisme.
Anak autisme berbeza antara satu sama lain. Kebanyakkannya akan fokus pada satu perkara dalam satu masa. Mereka cenderung untuk memberontak tiba-tiba dan melakukan sesuatu yang boleh mencederakan diri berulang-ulang seperti memukul diri sendiri. Anak autisme kurang memahami bahasa tubuh dan nada suara.
Walau apa pun yang menyebabkan autisme, Mama kenalah sentiasa positif dan tak menyalahkan diri sendiri atau sesiapa kerana itu semua adalah takdir ujian dari Maha Pencipta untuk dihadapi dengan sabar.
Apakah Ciri-ciri Autisme?
Kebiasaannya, ciri-ciri Autisme ni boleh dilihat dan diperhatikan melalui perubahan si manja dari peringkat awal lagi.
Anak autisme menunjukkan ciri-ciri dan karakter berbeza mengikut masa dan peringkat umur mereka. Ianya jelas kelihatan di antara umur 2 hingga 3 tahun.
Kredit Freepik
Tak semua anak-anak menunjukkan ciri-ciri autisme dan ada juga yang kelihatan seperti autisme tetapi tak. Atas sebab inilah, Mama dinasihatkan untuk mendapatkan nasihat pakar sebelum membuat apa-apa keputusan.
Secara amnya, ada tiga kategori tanda-tanda atau ciri-ciri anak autisme iaitu daripada cara mereka berkomunikasi, kemahiran sosial (dan interaksi) serta perubahan dari segi habit dan tabiat.
Naluri seorang Mama itu sangat kuat. Jika Mama ada berasa ‘kelainan’ pada si manja, mungkin Mama ingin memastikan dengan lebih terperinci. Sebagai aras pengukur,  Mama boleh menggunakan informasi berikut untuk tindakan lanjut, mengikut peringkat umur si manja.
Ciri-ciri Autisme : Peringkat Umur 6 Hingga 9 Bulan
Bayi autisme berumur 6 hingga 9 bulan menunjukkan tanda-tanda awal dengan:
tak mudah tersenyum atau kurang mesra tiada ekspresi atau menunjukkan sebarang reaksi apabila Mama cuba berinteraksi dengannya Kurang atau tiada tindak balas dengan mata (eye contact)Kurang atau mungkin tiada berinteraksi dan berkomunikasi menggunakan bunyi, senyuman atau ekspresi muka
Kredit Hello Sehat
Ciri-ciri Autisme : Peringkat Umur 12 Bulan
Menjelang umur setahun, si comel Mama mungkin memerlukan pemerhatian dan nasihat pakar jika dia :
Kurang atau tak bercakap ‘babbling’Kurang atau tiada isyarat atau pergerakan tangan seperti menunjuk, mengapai, mencapai ataupun melambaiKurang atau tak bertindak-balas bila namanya dipanggil
Ciri-ciri Autisme : Peringkat Umur 16 Bulan
Jika menjangkau umur setahun setengah anak akan cenderung untuk mula bercakap menggunakan bahasa mereka. Bayi akan menghasilkan bunyi-bunyi untuk berkomunikasi.
Jika Mama perhatikan si manja kurang atau langsung tak ada verbal atau bercakap, dia mungkin menunjukkan tanda-tanda anak autisme.
Peringkat Umur 24 Bulan
Anak yang berumur 2 tahun sudah mula pandai berkomunikasi dan berinteraksi dengan bahasa verbal dan bahasa tubuh.
Jika anak Mama hanya mampu bertutur hanya menggunakan dua frasa seperti ‘nak itu’ dan ‘tak nak’ atau menggunakan tutur kata yang tak mudah untuk difahami juga tanda autisme.
Kredit Hello Sehat
Di Setiap Peringkat Umur
Secara amnya, Mama harus dapatkan diagnosis pakar bila anak:
Hilang upaya dan minat untuk bercakap atau berinteraksiMengelakkan diri dari bertentangan mata atau tiada eye contact Gemar bersendiriSukar memahami orang sekitarnyaLewat bertuturMengulang-ulang perkataan Tidak suka pada perubahan persekitaran atau bukan rutinnyaHanya minat melakukan sesuatu perkara berulang-ulang, tiada variasi atas perkara lainReaksi keterlaluan atau luarbiasa pada bunyi, bau, rasa, tekstur, cahaya dan/atau warna
Pengalaman Anak Autisme
Menurut data World Health Organization (WHO), 1 daripada 160 anak di dunia ini didiagnos dengan penyait autisme.
Di Malaysia sendiri, ada beberapa orang selebriti tempatan yang rajin berkongsi pengalaman mereka membesar dengan anak autisme. Mama Siti banyak mengikuti perkongsian daripada Mama Zarina Zainuddin dan Fynn Jamal bersama anak-anak syurga mereka itu.
Diuji dengan anak kembar yang didiagnos dengan autisme, Zarina Zainuddin banyak bercerita asam-garam, pahit-manis membesarkan Azal dan Azil yang kini makin meningkat dewasa. Melalui perkongsiannya di salah sebuah radio tempatan, Zarina menyatakan walaupun anaknya adalah pasangan kembar, mereka menunjukkan ciri-ciri autisme yang berbeza. Sejak kecil lagi, Azal mempunyai karakter yang hiperaktif, sukar dikawal, moodnya tak boleh dijangka, tak boleh membaca dan berkomunikasi. Manakala Azil pula lebih menunjukkan simptom yang agak bersederhana berbanding Azal.

Foto kredit Astro Awani
Selebriti Fynn Jamal juga banyak berkongsi suka-duka membesarkan anakanda autisme tercintanya Arjuna Beta. Mama Siti selalu membaca posting Fynn di Instagram dan jatuh cinta dengan limpahan kasih-sayang dan usaha yang dilakukan oleh Fynn dan suaminya, Tri.
Melalui perkongsiannya dengan di salah satu akhbar tempatan, Fynn mengakui yang Juna tak verbal tetapi dia ada caranya yang tersendiri bila berkomunikasi. Jika dia lapar atau mahukan susu, Juna akan menarik tangan ibu atau ayahnya ke arah beg susu atau sebarang makanan yang dikehendakinya.

Foto kredit MStar
Berbeza dengan anak-anak kurang upaya yang lain, anak autisme kelihatan normal dari segi fizikal. Ini menjadi cabaran utama bagi Mama dan keluarga kerana masyarakat sering salah-faham dan memandang serong kepada anak-anak ini.
Hakikatnya, anak-anak istimewa ini perlu kasih-sayang yang lebih dari anak lain. Semoga dengan pemahaman yang betul, masyarakat akan lebih mengenali dan menerima insan autisme dan keluarganya seadanya.
Semoga bermanfaat!
Baca juga CABARAN BESARKAN KEMBAR AUTISMA – ZARINA ZAINUDDIN

Pesanan Mama Siti
Menjaga anak kecil, memang mencabar. Tetapi menjaga anak kecil istimewa, super duper mencabar. Semoga Mama Papa yang ada anak istimewa ini sentiasa diberi kekuatan untuk terus menjaga dan memberi pendidikan terbaik untuk mereka.


Menyusu merupakan aktiviti yang sangat penting bagi mama dan si manja. Dalam proses menyusu ni lah akan mengeratkan lagi hubungan antara mama dan anak. Seeloknya susukan dua-dua payudara dalam satu sesi.
“Kenapa pula Mama Siti? Susukan guna sebelah payudara je tak boleh ke?”
Kalau mama menyusukan si manja dengan menggunakan sebelah payudara je, ia akan menyebabkan pengeluaran susu tak seimbang antara kedua-dua belah payudara. Ada juga dalam kalangan mama yang mengatakan teknik yang betul untuk menyusukan bayi adalah dengan menukar bahagian payudara semasa sedang menyusu bayi untuk mendapatkan nutrien yang secukupnya. Betul ke?

Jom kita baca perkongsian dari Pembimbing Penyusuan, Nor Azura tentang teknik penyusuan susu ibu yang betul.
Susukan Dua-dua Payudara Dalam Satu Sesi
Saya pasti, rata-rata ibu pernah dengar pesanan ni,
‘Kalau susukan anak, kena bagi dua-dua belah sekali. Kanan tu nasi, kiri tu air. Kesian budak dah makan nasi tak minum air, tercekik nanti.’
Atau
‘Susukan bayi pada payudara kanan dahulu baru kiri, kanan tu makanan kiri tu air’
Pernah tak?
Ya saya pun pernah. Dan saya tak sangkal pesanan ni masih ada berlegar dan ibu-ibu baru di zaman 2020 ni yang ikut.
Tahu tak yang ini adalah cara penyusuan yang tidak tepat?
Dan ia adalah MITOS..!

FOREMILK dan HINDMILK
Susu ni bila bayi mula menyusu, dia akan keluar FOREMILK dahulu atau Susu Awalan, orang kita suka panggil susu cair. Di hujung nanti barulah HINDMILK atau Susu Akhiran akan keluar, dimana orang suka sangat panggil susu pekat.
Foremilk dan Hindmilk, kedua-duanya bayi perlukan.. Walaupun Hindmilk kelihatan lebih pekat,tapi bayi juga perlukan Foremilk untuk perkembangannya.
Jangan Kerap Tukar Posisi Payudara
Berbalik pada isu kita bincangkan di awal tadi, bila ibu kerap sangat tukar-tukar payudara tanpa tunggu bayi selesai, bayi cuma akan dapat Foremilk sahaja. Hindmilk pula kemungkinan bayi dapat kurang atau tak dapat.
Hindmilk ni mengandungi lemak yang membantu untuk kenaikan berat bayi. Jadi kalau dapat kurang, kuranglah kenaikan berat bayikan.
Sebab tu cara ni dikatakan tidak tepat.
Dan ia mitos kerana kedua-dua payudara menghasilkan komposisi yang sama, kedua-dua payudara menghasilkan Foremilk dan Hindmilk..
Foremilk dan Hindmilk Sama Penting
Dan ingat tau pesan saya, FOREMILK DAN HINDMILK KEDUANYA SAMA PENTING.
Jadi susukan bayi dengan satu payudara hingga dia selesai, jika bayi mahu lagi atau payudara dah soft barulah tukar ke satu lagi. Dan susukan bayi dengan kerap.
Nor AzuraPembimbing Penyusuan
#napuadbreastfeeding#1hari1postbf

Info untuk mama!
Foremilk – Ia merupakan susu awal yang berada di hadapan payudara dan terhasil semasa proses awal penyusuan yang lebih bersifat cair dan mengandungi banyak air. Kandungan laktosa yang tinggi di dalam foremilk ini adalah penting untuk tenaga, perkembangan otak dan juga bagi menghilangkan dahaga bayi. Jadi tiada apa yang perlu dirisaukan jika warna susu tampak cair dan kurang pekat.
Hindmilk – Dikenali sebagai susu akhir yang berada di belakang payudara. Warnanya adalah lebih pekat berbanding foremilk dan agak kekuningan. Susu hindmilk kaya dengan serat, kalori serta lemak yang tinggi. Ia berfungsi untuk memberikan tenaga, membantu tumbesaran serta membuatkan bayi kenyang.
Penyusuan susu ibu ni, walaupun proses semulajadi, tapi kena belajar sungguh-sungguh tau. Sama macam kita belajar naik basikal. Ada step by step  dan mungkin bagi sesetengah orang adalah susah, dan untuk sesetengah orang lain pula senang.
Walau apa pun teruskanlah penyusuan susu ibu selagi mama mampu dan selagi masih ada rezeki. Tak semua mama berpeluang menyusukan si manja sehingga 2 tahun.
Semoga membantu!
Sumber : Nor Azura
Baca juga BENGKAK SUSU MENYEBABKAN DEMAM!
Pesan Mama Siti
So untuk ibu baru yang baru nak bersalin dan baru kenal pasal penyusuan susu ibu ni, perlulah aware apakah possibilities yang ada dalam penyusuan susu ibu. Bukan lah bermaksud kita nak masalah tu berlaku, tapi sebagai langkah berjaga-jaga dan dengan harapan kita lebih bersedia untuk menangani masalah jika ia berlaku kelak.


Pastikan Pelitup Muka Anda Menjadi Pelindung Terbaik di Waktu Pandemik Ini

Kita masih lagi belum bebas sepenuhnya daripada pandemik COVID-19.  Malah kehadiran kluster baru selepas PKP ini agak membimbangkan.Selain daripada menjaga dan mengekalkan penjarakan fizikal, kerajaan juga mensyaratkan penggunaan pelitup muka apabila berada di tempat awam yang sesak.

Mama Siti yakin pasti ada Mama yang diluar sana agak keberatan hendak menggunakan pelitup muka. Walaupun ia bertindak sebagai pelindung, ia membataskan pernafasan kita. Bagi Mama yang berkulit sensitif, mungkin ada yang menghadapi masalah kulit pada bahagian yang ditutup dengan pelitup muka ini. Tetapi, Mama tidak boleh mengendahkan syarat yang telah ditetapkan.
Bagi memastikan pelitup muka yang digunakan melakukan tugas terbaik, Mama harus faham apa yang Mama perlukan dalam memilih pelitup muka yang sesuai.
Ramai Mama di luar sana lebih selesa menggunakan pelitup muka fabrik. Pastikan pelitup muka fabrik pilihan Mama:
Saiz yang tepat, tidak terlalu ketat atau terlalu longgar (pastikan ear loop atau tali yang sesuai).Fabrik yang berkualiti.Selesa untuk bernafas tanpa halangan.Boleh dicuci berulang kali dengan mengekalkan bentuk dan tidak rosak.
Atas dasar prihatin dan memahami kehendak semasa, Sunway Malls telah menghasilkan pelitup muka ‘Mask-On’ edisi terhad hanya untuk pelanggan yang dikasihi.
 3 Sebab Mama Perlu Dapatkan Pelitup Muka ‘Mask-On’
Komited untuk memastikan keselamatan semua pengunjungnya, kempen ‘Mask-On’ Sunway Malls ini bukan sahaja memperkenalkan pelitup muka fabrik berkualiti dan selamat, tetapi juga selesa dan bergaya.

1. Perlindungan efektif dan mesra alam
Pelitup muka “Mask-On” ini berkualiti tinggi dan diperbuat daripada fabrik anti-mikrob yang mampu menghalang 99.94% mikrob. Ia mendapat pengiktirafan dari pihak pemeriksaan ternama atas keberkesanannya sebagai anti-bakteria dan anti-bau yang sangat efektif.
Selain itu, pelitup muka “Mask-On” ini juga mesra alam serta melindungi diri Mama dan keluarga daripada virus dan bakteria yang merebak.  Mama boleh menggunakannya berulang kali dan mengelakkan pembaziran. Tapi Mama dinasihatkan untuk mencuci selepas menggunakannya.
2. Selesa dan selamat
Bagi Mama yang mempunyai kulit yang sensitif, pelitup muka “Mask-On” ini direka khas untuk Mama. Direka khas untuk keselesaan, ia dapat menghilangkan atau mengurangkan kerengsaan kepada pemakainya.
Pelitup muka ini diperbuat daripada fabrik khas yang boleh dibasuh tanpa rosak. Lapisan dalam pelitup muka diperbuat dari kain kapas lembut yang boleh menyerap haba yang keluar daripada badan. Ini memberikan kemudahan pengudaraan yang baik ketika menggunakannya.
Tali lubang telinganya yang boleh diubah menjadikannya mudah dibentuk mengikut keselesaan dan kesesuaian pemakainya. Pelitup muka ini juga didatangi dengan slot filter di dalamnya sebagai pelindung tambahan.
3. Unik, bergaya dan trendy
Kempen “Mask-On” ini tercetus untuk ketenangan para pengunjung Sunway Malls apabila berada ditempat awam terutamanya di kesemua mall Sunway.
Ketua Operasi Sunway Malls, Kevin Tan, menekankan betapa pentingnya keselamatan dan keselesaan pengunjung dilindungi, tambahan pula pada musim wabak COVID-19.
Diinspirasikan daripada bentuk dan binaan 4 Sunway Malls iaitu Sunway Pyramid, Velocity Mall, Putra Mall, Carnival/Big Box Retail Park/Citrine, pelitup muka “Mask-On” ternyata berbeza dari pelitup muka lain yang ada di pasaran. Reka bentuknya yang unik pasti menambahkan seri dan gaya pemakainya.
Ia juga mempunyai saiz berbeza untuk orang dewasa dan kanak-kanak. Jadi, Mama bolehlah memilikinya untuk ahli keluarga yang lain. Ingat, pelitup muka yang bagus dan efektif adalah yang bertepatan dengan saiz penggunanya.
Dapatkan Pelitup Muka ‘Mask-On’ Sebelum Terlambat

Edisi istimewa pelitup muka “Mask-On” ini boleh didapati seperti berikut:
Sunway Pyramid  (Tarikh Promosi: 14 hingga 31 Ogos 2020)
Berbelanja sekurang-kurangnya RM250 dengan 2 resit melayakkan Mama mendapat 1 pelitup muka dan bekas simpanan. Setiap pelanggan hanya layak mendapatkan maksima 2 set pelitup muka “Mask-On” sehari.Pelanggan Huawei hanya perlu berbelanja RM200  dan ke atas untuk layak mendapatkan hadiah yang sama.
Sunway Velocity Mall (Tarikh Promosi: 27 Ogos hingga 9 September 2020)
Berbelanja sekurang-kurangnya RM250 dengan 2 resit melayakkan Mama mendapat 1 pelitup muka dan bekasnya.Ahli Sunway Pals, VeloKiddie atau pengguna aplikasi mobil Sunway Velocity Mall boleh mendapatkan 1 pelitup muka percuma untuk orang dewasa bersama dengan bekas simpanannya dengan berbelanja sekurang-kurangnya RM150.Pelitup muka untuk kanak-kanak hanya khas untuk ahli VeloKiddie sahaja. Pelanggan layak mendapatkan pelitup muka “Mask-On” maksima 3 kali sehari.
Sunway Putra Mall (Tarikh Promosi: 14 hingga 31 Ogos  2020)
Berbelanja sekurang-kurangnya RM150 dengan 1 resit melayakkan Mama mendapat 1 pelitup muka dan bekasnya.Ahli baru Putra Junior Club atau Autsome hanya perlu berbelanja sekurang-kurangnya RM100 untuk mendapat 1 pelitup muka bersama dengan bekas simpanannya dengan percuma.Pelitup muka untuk kanak-kanak hanya khas untuk ahli VeloKiddie sahaja. Pelanggan layak mendapatkan pelitup muka “Mask-On” maksima 3 kali sehari.
Sunway Carnival Mall (Tarikh Promosi: 14 hingga 31 Ogos  2020)
Berbelanja sekurang-kurangnya RM250  dengan 2 resit melayakkan Mama mendapat 1 pelitup muka dan bekasnya.
Sunway Big Box Retail Park (Tarikh Promosi: 14 hingga 31 Ogos  2020)
Berbelanja sekurang-kurangnya RM200  dengan 4 resit, atau maksimum 2 resit NSK boleh melayakkan Mama mendapat 1 pelitup muka dan bekasnya.
Sunway Citrine (Tarikh Promosi: 30 hingga 31 Ogos  2020)
Berbelanja sekurang-kurangnya RM200  dengan 2 resit melayakkan Mama mendapat 1 pelitup muka dan bekasnya.

Jadi Lebih Bergaya dan Trendy dengan “Mask-On” Seperti Influencers Ini!
Lihat bagaimana selebriti dan social media influencers, Nana Mahazan & Atita Haris sekeluarga menggayakan “Mask-On” edisi terhad Sunway Malls ini! Menjadikan #OOTD mereka lebih bergaya, kemas, dan yang lebih penting, melindungi diri disamping memelihara alam sekitar daripada pembuangan face mask pakai buang.
Dengan tawaran yang ada dan langkah-langkah keselamatan yang diambil oleh rangkaian Sunway Malls, Mama pasti akan tenang untuk datang mengunjunginya sambil mendapatkan pelbagai bahan keperluan yang menarik.
Selari dengan moto Sunway Malls ‘Your Safe Space, Our Safe Space’, pelbagai inisiatif telah diambil oleh pihak Sunway Malls bagi memsatikan pengalaman yang terbaik dan selamat untuk pengunjung-pengunjungnya.
Sebanyak 82 bahagian telah ditempatkan untuk mengukur tahap kebersihan pengunjung, 4,000 kamera CCTV yang mana 12 daripadanya dilengkapi dengan kamera terma berketepatan tinggi dan 30 kamera mampu untuk mengecam bentuk muka bagi menggalakkan penjarakan fizikal.
Bagi Mama yang ingin membawa anak-anak tercinta juga disediakan pelbagai kemudahan untuk memastikan Mama dan anak-anak selesa apabila berada di Sunway Malls.
Kemudahan-kemudahan yang digunakan oleh orang awam seperti tandas kanak-kanak, bilik bayi, stroller bayi, kereta roda serta tempat permainan kanak-kanak akan diifeksi dan sanitasi setiap 45 minit dengan Nano Coating Technology bagi membunuh virus dan bakteria.
Wakil dan pegawai-pegawai bertugas juga ditempatkan di merata-rata kawasan mall bagi memantau penjarakan fizikal demi keselamatan orang ramai.
Jadi, Mama tak perlu risau dan jangan terus berkurung di rumah kerana bimbangkan keselamatan keluarga. Mari berkunjung ke Sunway Mall dan dapatkan hadiah pelitup muka yang ditawarkan sementara stok masih ada.
Mama juga boleh melayari www.sunwaymalls.com/mask-on atau mana-mana laman media sosial Sunway Malls berkenaan untuk tips penjagaan pelitup muka fabrik bagi memastikan keselamatan Mama, keluarga dan semua pengunjung Sunway Malls berada di tahap maksima.
Marilah kita sama-sama menjaga kesihatan dan kebersihan diri kita untuk semua. #kitajagakita


Warna Najis Bayi (dan Bila Mama Perlu Risau)

Buat kaum ibu yang baru bergelar Mama pasti mahu membesarkan si manja dengan cara yang terbaik. Pasti ramai yang mencari rujukan manual keibubapaan. Antara perkara yang sering Mama terlepas pandang ialah tentang jenis warna najis bayi.
Najis bayi berbeza mengikut umur dan cara pemakanan bayi itu sendiri. Secara amnya ada beberapa kategori warna najis bayi yang boleh dijadikan panduan. Dalam perkongsian ini, Mama dapatlah pantau tahap kesihatan si manja sama ada memerlukan perhatian dan rawatan pakar atau sebaliknya.

Foto kredit: Daddy Library
Warna najis bayi berbeza-beza mengikut tona tertentu. Malah perubahan yang lebih ketara dalam najis bayi berlaku di tiga bulan pertama kelahiran. Mama Siti cuba senaraikan warna-warna najis bayi yang berbeza untuk panduan Mama supaya Mama tak panik atau tak terlalu mengambil mudah.
Jenis Warna Najis Bayi Yang Mama Perlu Tahu
Warna Hitam-kehitaman

Walaupun kebiasaan warna hitam menandakan sesuatu yang kritikal, najis bayi yang berwarna hitam bukanlah sesuatu yang membimbangkan. Ianya adalah sesuatu yang normal, terutamanya bagi bayi yang baru lahir beberapa hari. Nama saintifik untuk jenis najis ini ialah ‘meconium’. Ia kelihatan seakan-akan minyak hitam kereta. Ia terhasil daripada mukus, cecair amniotik dan sel lain yang masuk ke dalam usus untuk dibuang.
Namun demikian, kalau bayi Mama masih lagi mengeluarkan najis hitam-kehitaman dan jika ia berlarutan sehingga berhari-hari atau bayi sudah berumur hampir sebulan, ia berkemungkinan disebabkan pemakanan berwarna hitam seperti jus anggur atau ubat batuk, dan boleh juga disebabkan tersedut asap rokok yang bertar dari persekitaran.
Jika keadaan ini melarat sehingga tiga bulan, mungkin bayi Mama menghadapi ‘melena’ di mana ada masalah pendarahan pada bahagian pencernaan atau perut bayi. Sebaiknya, jika Mama melihat najis bayi berwarna hitam-kehitaman selama sebulan dua, Mama mungkin perlu mendapatkan nasihat doktor pakar. Kalau najis itu berketul-ketul kehitaman juga perlu dapatkan rawatan segera.
Warna Hijau-kehijauan

Najis bayi yang berwarna hijau juga bukanlah sesuatu yang membimbangkan dan kebiasaannya adalah disebabkan oleh diet bayi. Di bawah sinar lampu yang kurang cerah, mungkin ada Mama yang akan keliru antara najis berwarna hitam atau kehijauan. Untuk kepastian, Mama boleh cuba mencalitkan kertas putih pada najis supaya lebih jelas.
Warna najis bayi bertukar kehijauan jika diberi zat besi tambahan atau diberi makanan pejal. Najis hijau adalah disebabkan rembesan jus hempedu atau pemakanan sayur hijau seperti bayam.
Bayi yang cirit-birit juga akan menghasilkan najis berwarna hijau kerana waktu pencernaan yang singkat. Mama mungkin ingin mendapatkan rawatan lanjut dari pakar jika ini berlaku.
Warna Merah-kemerahan

Bila najis bayi bertukar menjadi merah pasti akan membuat hati Mama tak tenteram. Najis berwarna merah sering dikaitkan dengan darah.
Sama seperti najis berwarna hijau, najis merah-kemerahan juga terjadi akibat faktor pemakanan. Makanan berwarna merah seperti tomato, agar-agar merah dan beetroots boleh menyebabkan najis si manja bertukar kemerahan. Malah 90% kes yang dirujuk kepada pakar kesihatan terbukti yang najis berwarna merah bukanlah disebabkan oleh darah.
Namun begitu ada juga najis yang memang bercampur dengan darah. Ini mungkin disebabkan bayi mempunyai alahan terhadap susu yang diminum atau dijangkiti bakteria.
Warna Jingga-kecoklatan

Apabila umur bayi mencecah 6 bulan dan sudah boleh diberi makanan pepejal, najis bayi yang normal akan bertukar menjadi warna jingga coklat. Di samping itu, baunya juga bertambah kuat berbanding bayi ketika masih menyusu badan. Jika warnanya ada gelap atau cerah, kebiasaannya adalah kerana warna pigmen yang dihasilkan semasa pencernaan. Warna najis sebegini adalah normal dan tanda bayi sihat.
Warna Kuning

Bayi yang menyusu badan sepenuhnya akan menghasilkan warna najis kekuningan. Kebiasaannya, najis bayi baru lahir yang berwarna hitam akan perlahan-lahan bertukar menjadi kekuningan. Ini adalah transisi sebelum makanan pepejal diberi kepada si manja.
Najis bayi yang diberi susu formula juga kebanyakannya berwarna kuning, tetapi lebih pekat seperti kuning mustard dan berbiji-biji kecil.
Warna Putih Cerah

Mama jangan terkejut jika ada najis bayi yang bertukar putih cerah seperti warna kapur. Ini kerana lebihan rembesan jus hempedu yang terhasil dalam badan bayi. Jika ianya hanya berlaku sekali dua, Mama cuma perlu memantau corak najis bayi. Jika ianya berlanjutan, segeralah bawa si manja berjumpa pakar kesihatan. Takut bayi mungkin mengalami masalah pencernaan dan penghadaman.
Jenis-jenis Warna Najis Yang Lain
Selain daripada warna-warna najis yang berbeza, tekstur najis bayi juga memainkan peranan dalam menilai tahap kesihatan bayi. Najis bayi yang terlalu berair menandakan alahan terhadap pemakanan atau dijangkiti kuman. Jika dibiarkan berterusan, bayi boleh mengalami dehidrasi. Najis yang keras juga tak baik untuk bayi. Najis yang keras selalunya disebabkan ketidaksesuaian pada susu dan diet bayi itu. Ada juga najis bayi yang bermukus. Ini adalah tanda jangkitan kuman atau bakteria dan Mama haruslah mendapatkan nasihat pakar untuk rawatan.
Foto Kredit: Ninja Housewife
Apa pun sebagai seorang ibu, Mama kena sentiasa pantau keadaan si manja. Kadang-kadang kita mungkin terlepas pandang berkaitan najis anak kerana kita lihat anak kita aktif macam biasa tanpa kita sedar perubahan najis anak. Kita juga kena berikan pemakanan yang seimbang kepada si manja supaya si manja mendapat khasiat yang secukupnya dan sistem pencernaannya berfungsi dengan baik.
Semoga bermanfaat!
BACA JUGA BAYI TIDAK BERAK. MAMA JANGAN TERUS PANIK!
Pesan Mama Siti
Menjadi seorang ibu adalah satu kerja mulia yang ditanggungjawabkan kepada insan-insan teristimewa. Mama Siti berharap Mama semua tabah menjaga anugerah terbesar ini dengan ikhlas.


ANAK JEMU DI RUMAH? HILANGKAN RASA BOSAN DENGAN BERMAIN HOT WHEELS® CHALLENGE ACCEPTED DI SUNWAY PUTRA MALL!

Anak-anak sangat sinonim dengan aktiviti bermain. Bermain adalah satu keperluan untuk membentuk jiwa anak yang sihat. Banyak faedah dan kebaikan yang diperolehi daripada bermain.
Dengan bermain, anak-anak berpeluang untuk mencetuskan kreativiti sambil memperkuatkan minda, imaginasi, kekuatan emosi mahupun fizikal. Ia menggalakkan anak-anak belajar berfikir dan menyusun strategi. Dengan bermain juga dapat meningkatkan kemahiran berkomunikasi.
Bermain bukanlah aktiviti yang membazir masa. Sebaliknya, daripada bermainlah anak-anak banyak belajar.
Alat permainan yang baik adalah alat yang seronok dimain sesuai dengan umur anak, serta membantu anak-anak untuk berfikir, dan membantu anak-anak mengenal personaliti diri mereka ketika bermain.
Tidak dinafikan, Hot Wheels® adalah permainan yang tidak akan mengecewakan anak-anak di samping banyak faedah yang diperolehi ketika bermain dengannya.
Hot Wheels® bukanlah permainan untuk kanak-kanak lelaki sahaja. Malah anak perempuan Mama Siti pun mempunyai koleksi Hot Wheels®.
Kini, Hot Wheels® ada berita baik untuk ibu ayah. Hot Wheels® ingin menggembirakan hati anak-anak dan membantu ibu ayah mengembalikan semangat kepada anak-anak. Tambahan pula buat penggemar Hot Wheels® yang menanti-nantikan berita gembira dari Hot Wheels®.
Anda WAJIB singgah ke Sunway Putra Mall Ogos ini! Hilangkan rasa bosan dengan Hot Wheels®. Cabar kreativiti anak-anak dan tingkatkan daya imaginasi mereka.

5 Sebab Ibu Ayah KENA Bawa Anak-Anak ke Hot Wheels® Challenge Accepted di Concourse Sunway Putra Mall
Daripada 7 hingga 23 Ogos 2020, Hot Wheels® akan mengadakan acara yang memang dinanti-nanti, bukan sahajalah kanak-kanak malah orang dewasa juga, iaitu acara Hot Wheels® Challenge Accepted.

Mama Siti memang tak pernah ketinggalan kalau ada acara-acara sebegini. Tetapi, ada sikit kerisauan hendak pergi berkunjung ke tempat awam pada waktu-waktu genting COVID-19 sedang menular sekarang ini.
Sebenarnya, team Hot Wheels® dan Sunway Putra Mall mengambil langkah yang lebih berjaga-berjaga dan teliti bagi menjayakan acara Challenge Accepted tahun ini. Mama tak perlu risau demi memberi kegembiraan pada anak-anak yang benar-benar  memerlukan aktiviti berfaedah dan menyeronokkan di luar rumah setelah lama berkurung.
Berikut Mama Siti senaraikan 5 sebab kenapa Mama WAJIB bawa anak-anak menghadiri acara Hot Wheels® Challenge Accepted di  Sunway Putra Mall, Ogos ini:
1- Pelbagai Aktiviti Mencabar Minda

Ada 3 ruang utama yang akan memeriahkan Hot Wheels® Challenge Accepted iaitu:
Makmal Sekolah (School Laboratory) di mana-mana Mama dan anak-anak berpeluang untuk belajar bagaimana hendak membina Track Builder dengan pelbagai jenis, cara dan formula mengikut daya imaginasi dan kemudahan teknologi Hot Wheels®
X Game Playground pasti menjadi tumpuan anak-anak sehingga mungkin Mama terpaksa berhadapan dengan anak-anak yang tidak mahu pulang kerana asyik bermain di ruang ini. Anak-anak berpeluang bermain dengan Hot Wheels® Track Builder yang disediakan. Jadi, tunggu apa lagi? Anak-anak juga boleh membawa koleksi peribadi Hot Wheels® dari rumah untuk mempamerkan kehebatan masing-masing. Malah, Mama juga boleh tunjuk skill Mama yang lama terpendam dengan mencuba trek-trek yang ada juga.
F1 Racing Pitstop pula menjanjikan kepuasan tiada terbatasan setara dengan daya imginisasi anak-anak. Anak-anak akan didedahkan dengan tips-tips dan cara-cara untuk memperbaiki set trek yang ada dengan nasihat dan panduan dari pakar-pakar Hot Wheels® yang berpengalaman dan hebat. Pakar-pakar yang ada akan membantu menukarkan alatan yang perlu bagi membantu anak membina set trek yang terbaik.

2- Tawaran dan Hadiah Menarik Disediakan
Ada pelbagai tawaran dan hadiah menarik yang disediakan bagi memberikan Mama dan anak-anak pengalaman yang berharga di acara Hot Wheels® Challenge Accepted ini.

Mama cuma perlu belanja serendah RM50 di kedai official Hot Wheels® merchandiser yang terletak di ruang legar GF untuk mendapatkan Hot Wheels® Challenge Accepted Passport Card. Anak-anak pasti akan teruja untuk mendapatkan cop stamp ‘Challenge Accepted Passport Card’ di setiap stesen berbeza yang ada. Setelah berjaya mengumpul kesemua cop dari stesen yang ada, anak-anak akan mendapat sijil Little Engineer Certificate sebagai kenangan yang boleh dibanggakan.
Bukan itu sahaja, dengan membeli set trek Hot Wheels® Track Builder berharga sekurang-kurangnya RM50, anak-anak layak mendapatkan Hot Wheels® Challenge Accepted Gift-With-Purchase (GWP) dan satu  Hot Wheels® Mystery Blind Pack.
Mama juga akan mendapat hadiah PERCUMA sebuah Hot Wheels® Wooden Carrier bila membeli set trek berharga RM150 ke atas. Dan bila Mama berbelanja RM250 ke atas dengan belian set trek, anak-anak layak mendapat hadiah PERCUMA sebuah  Hot Wheels® Limited Edition Collector Car Nissan Skyline Van.
Bukan itu sahaja, malah jika Mama berbelanja sebanyak RM500 di dalam 3 resit berbeza di mana-mana kedai di Sunway Putra Mall, Mama sendiri pasti akan teruja kerana layak mendapat hadiah PERCUMA Hot Wheels® Limited Edition Collector Volkswagen Drag Truck. Mama hanya perlu pergi ke kaunter pertanyaan (Concierge Counter) untuk tawaran Hot Wheels® Flaming Redemption.

Pastikan Mama tidak pulang dengan tangan kosong. Dapatkan semua hadiah PERCUMA yang ditawarkan hanya untuk acara kali ini sahaja! Pssst… Mama Siti nak ingatkan yang semua hadiah Limited Edition hanya ditawarkan untuk acara ini sahaja, tak boleh dapat di mana-mana tempat. Jadi, rebut peluang ini sementara ada. Jangan ketinggalan!
3- Pengurusan Langkah-Langkah Keselamatan Yang Teliti

Seperti Mama, penganjur juga amat menitikberatkan langkah-langkah keselamatan dan kebersihan yang amat teliti dan berhati-hati, tambahan pula di musim pandemik COVID-19 kini. Berpegang pada moto SAFER GAME, BETTER  FLAME, dan selari dengan inisiatif pihak Sunway Putra Mall iaitu memastikan keselamatan pengunjung adalah keselamatan Sunway Putra Mall juga, pihak penganjur telah menyediakan SOPs tambahan termasuk menyediakan Pegawai Penjarakan Fizikal (Physical Distancing Officers) di samping akur dan patuh dengan SOP sedia ada seperti pemakaian facemask, mengambil suhu badan, mendaftarkan pengunjung yang hadir dan sebagainya.

Pegawai Penjarakan Fizikal komited untuk memastikan jarak dan pergerakan anak-anak dan pengunjung lain mengikut jarak yang dikuatkuasakan.

4- Lokasi Terbaik dan Kemudahan Lengkap
Sunway Putra Mall mempunyai pelbagai kemudahan yang lengkap untuk keselesaan para pengunjungnya. Jadi Mama tak perlu risau jika hendak datang ke sini, tambah-tambahan pula kalau Mama ada bayi kecil. Di Sunway Putra Mall ada disediakan perkhidmatan seperti bilik bayi serta kemudahan strollers.
Lagi satu istimewanya Sunway Putra Mall ini, ia ada menyediakan kemudahan untuk anak-anak dan individu autisitik. Anak-anak isitimewa ini pasti akan tenang berada di Calm Rooms dan asyik leka bermain di Sensory Walls.
Bagi keselamatan anak kecil, pihak Sunway Putra Mall juga ada menyediakan wristbands dan tattoo keselamatan yang mengandungi maklumat untuk dihubungi jika berlaku kecemasan.
Pekerja Customer Care Sunway Putra Mall juga sangat berdedikasi dan mesra pelanggan, jadi jika ada berlaku sebarang kesulitan atau Mama memerlukan bantuan, Mama boleh terus mencari dan menghubungi mereka untuk pertolongan.
Sunway Putra Mall ada banyak restoran dan kedai makan ternama dan sedap untuk memenuhi citarasa seisi keluarga seperti Chili’s, Franco, Swensen’s, The Chicken Rice Shop dan banyak lagi.
5. Hadiah, Hadiah dan Hadiah Lagi
Mama kena datang dan bawa anak-anak untuk acara Hot Wheels® Challenge Accepted ini. Selain daripada pelbagai aktiviti yang disediakan, keselamatan yang diselia dan pantau tip-top sekali dan banyak tawaran menarik untuk barangan Hot Wheels® yang asli dan istimewa, Hot Wheels® Challenge Accepted ada menyediakan peraduan Giveaway untuk peminat-peminat Hot Wheels®.
Hanya dengan menjawab beberapa solan di link ini, Mama layak untuk memenagi hadiah ekslusif berupaya barangan Hot Wheels® yang asli dan menarik. Hanya 12 orang pemenang akan dipilih untuk memenangi peraduan Giveaway ini. Jadi tunggu apa lagi? Jom join!
Untuk maklumat lanjut, Mama boleh layari laman web rasmi Sunway Putra Mall atau “follow” Facebook dan Instagram Sunway Putra Mall hari ini.
Aktiviti Untuk Seisi Keluarga
Ternyata banyak sungguh aktiviti berfaedah serta tawaran menarik yang boleh Mama lakukan bersama anak-anak di acara Hot Wheels® Challenge Accepted yang diadakan di Ruang Legar Sunway Putra Mall sepanjang Ogos ini.

Di samping itu, Mama juga tidak perlu risau tentang tahap keselamatan dan kebersihan kerana itu adalah keutaaman yang pertama yang dititikberatkan oleh pihak penganjur untuk Mama dan anak-anak tenang bergembira serta bebas dari ancaman wabak yang melanda.
Jadi, apa yang Mama tunggu lagi? Jom ke Sunway Putra Mall!
Eh, Mama sekeluarga jangan lupa pakai facemask tau, mencegah itu lebih baik dari mengubati. Jumpa anda di sana!


Ibu Kongsi Detik Cemas Terbersalin Dalam Kereta

Siapa yang mengikuti salah seorang ‘mom influencer’, Hajar Lee pasti dah tahu posting terbarunya kan? Kelmarin dia telah berkongsi detik cemasnya terbersalin dalam kereta sebelum sempat dia sampai ke hospital. Mama Siti sendiri tak tahu nak rasa macam mana bila baca post Hajar Lee masa tu. Memang bayi ajaib betul! Tahniah daripada Kelabmama!
Dalam pada saat cemas yang dilaluinya, Mama Siti pasti Hajar Lee sendiri teruja nak berkongsi kisah kelahiran anaknya kali ni. Bukan calang-calang ya yang sambut bayi, suaminya sendiri yang menjadi ‘bidan terjun’ menyambut kelahiran si bayi ajaib. Allahuakbar!

Rasa macam mimpi
Atas nama Allah;Tuhan Semesta Alam yang Maha Pengasih dan Penyayang,
BABY MYVI! 😂😂😂Macam mimpi rasanya. Pukul 6pagi tadi rasa sakit tapi ingatkan belum nak beranak lagi. Slow2 siapkan apa yang patut, kejutkan semua kanak2 ajaib, hantar mereka pergi rumah nenek dan kami gerak ke hospital.
Terbersalin dalam kereta
Tiba2 rasa macam sakit sangat dah, suruh @azrulsham berhenti tepi sebab macam dah rasa kepala keluar, hmmmmm tak sempat berhenti, tadaaaaa 😍😍😍😍Tepi KFC gais 😂😂😂
Suami jadi bidan terjun
Kecoh pagi ni LR Sg.Buloh dah jadi kes polis beranak dalam kereta 😅.Apapun syukur Alhamdullilah, baby dan mummy selamat, dengan bantuan bidan terjun bapanya sendiri. Kita berjaya @azrulsham 😍.Kalau lambat sikit memang kanak2 ajaib pun dapat tengok ☺..9.06am3.06kg9 Ogos 2020 ❤Dalam kereta.

Selain posting dari Hajar Lee, suaminya turut berkongsi detik istimewa itu di laman instagramnya.

Alhamdulillah bersalin mudah
b….saya dah start sakit sangat ni….cepat sikit.mummy tenang2 ok….jap lagi nak sampai dah….saya tengah pecut ni.rasa sakit b….awak tolong betulkan kaki saya kejap….bagi selesa sikit.ok2….tahan okay, sikit lagi sampai hospital...(sedang aku memandu laju, sambil jeling tepi)eh eh!! kepala dia dah keluar la mummy!!.(tak sempat 5 saat lepas tu, terus keluar seluruh badannya dan aku sambut dengan tangan kiri….sebab sebelah lagi kena pegang steering).awak sambut baby cepat dan letak atas perut dulu.sorry b, saya dah tak tahan sangat….terus teran je tadi.eh takpe, tenang2 ok…..puji tuhan, alhamdulillah mudah sgt ni awak bersalin(sambil baby menangis kejap2 atas perut mummy)..9.06 pagi tadi….segala puji bagi Rabb Semesta Alam….BAYI KAMI TELAH SELAMAT DILAHIRKAN DI DALAM PERODUA MYVI ketika memecut ke hospital…..atas rencanaNya juga, aku jadi bidan terjun menyambut cahaya mata ke-4 tadi 😍😍😍 serius masih rasa mcm dalam mimpi tapi tetap terima semua ini sebagai pengalaman manis, rasa syukur dan gembira.@hajarlee dan bayi dalam keadaan normal dan stabil di hospital sekarang...Yoldaddy + bidan9.06am9.8.2020jalan di hadapan kfc, subang 2
Followers yang terkejut dan teruja
Posting yang sudah menjangkau hampir 5k likes itu rata-rata membuatkan followers serta teman-temannya terkejut dan teruja dengan kelahiran bayi ajaib itu. Tak ketinggalan juga yang mendoakan kesejahteraan serta kebaikan untuk kedua-duanya.

Tak siapa sangka akan melahirkan dalam kereta kan? Suami pula tu yang jadi bidan terjun. Rezeki Hajar Lee juga tu mudah melahirkan Alhamdulillah. Pastinya ini kenangan yang takkan pernah dilupakan oleh Hajar Lee dan suaminya. Begitu juga dengan mama papa yang pernah mengalami situasi yang sama. Syukur semuanya selamat dan Mama Siti salutelah dengan suami Hajar Lee ni. Steady!
Sumber : Hajar Lee & azrulsham
BACA JUGA DOA MUDAH BERSALIN UNTUK MAMA AMALKAN
Pesan Mama Siti
Itulah yang dikatakan ‘Kita hanya mampu merancang, DIA yang menentukan’. Tak siapa sangka akan melahirkan dalam keadaan macam tu kan? Dalam kereta dan disambut oleh si suami pula tu. Satu kenangan yang takkan dapat dilupakan sampai bila-bila. Apa-apa pun syukur Alhamdulillah si ibu dan anak selamat semuanya. Selamat berpantang Hajar!


Bayi Demam? Ini Yang Patut Mama Lakukan

Ramai ibu bapa yang mudah resah bila suhu badan bayi mula meningkat dan menunjukkan tanda-tanda nak demam. Tambahan pula, di musim pandemik COVID-19 ini. Ibu mana yang tak resah bila tengok si manja monyok tak bermaya, kan?
Memang kebanyakan bayi mudah kena demam. Kalau ikut petua orang tua-tua dulu, bayi demam sebab ‘nak pandai’ atau ‘beralih bulan’.
Sebenarnya, demam adalah satu proses tindakbalas badan untuk melawan jangkitan di dalam badan. Bayi yang dilanda demam menandakan badannya sedang aktif menghasilkan antibodi untuk melawan jangkitan. Demam itu sendiri bukannya satu penyakit, malah ia perlu untuk meningkatkan sistem imunisasi badan bayi.

Foto kredit: Bundoo
Suhu Bacaan Bayi Demam
Berapa kerap Mama akan mengambil suhu badan bayi? Setiap hari, seminggu sekali atau hanya akan mencari termometer bila si manja mula letih dan suhu badan agak suam-suam panas?
Suhu badan bayi sebenarnya berubah-ubah mengikut umur, aktiviti dan waktu suhu diambil. Bayi lebih cenderung untuk mempunyai suhu lebih tinggi dari kanak-kanak biasa. Suhu badan yang diambil di waktu tengah hari lebih tinggi berbanding suhu yang diambil di awal pagi atau lewat malam.
Foto kredit: Healthline
Suhu bacaan normal untuk seorang bayi adalah antara 36.5°C and 37.5°C. Jika suhu badan bayi melebihi 38°C menandakan bayi demam. Mama hendaklah sering memantau suhu badan jika suhu badan bayi melebihi daripada suhu normal.
Suhu bacaan yang paling tepat untuk bayi adalah melalu rektumnya. Namun demikian, jika Mama tak yakin untuk mengambil suhu dengan cara itu, Mama boleh juga menyukat suhu badan di bawah ketiak atau di bawah lidah.
Punca Bayi Demam
Ada banyak punca yang menyebabkan bayi demam. Antara sebab si manja jatuh sakit hingga suhu badan meningkat dan demam adalah:
Jangkitan kumanImmunisasiTumbuh gigi (teething)Pemakaian berlebihan (overdressing)
Bayi cenderung untuk mendapat jangkitan kuman di tekak, paru-paru, telinga dan sebagainya. Ia adalah di antara simptom yang akan Mama perhatikan selain daripada batuk selsema, flu, tekak kemerahan dan gangguan pernafasan. Badan memerlukan tenaga yang banyak untuk menghasilkan antibodi bagi melawan jangkitan, sehingga menyebabkan bayi demam.
Kebanyakan bayi dan kanak-kanak juga akan jatuh sakit setelah diberi suntikan imunisasi. Selalunya, demam yang dialami adalah demam gred rendah. Ia adalah reaksi badan bertindakbalas dengan vaksin yang disuntik.
Ada juga bayi yang akan demam kerana tumbuh gigi. Badan bayi sedang cuba untuk mengadaptasi dengan keadaan yang ‘baru’ itu hingga menyebabkan suhu badan meningkat daripada biasa. Tetapi bayi yang demam kerana tumbuh gigi selalunya tak membimbangkan dan suhu badan taklah terlalu tinggi.
Mungkin ada Mama yang tak tahu bahawa bayi, terutamanya yang baru lahir, akan demam bila dipakaikan pakaian yang tebal di cuaca yang panas. Ini adalah kerana badan bayi masih belum mampu untuk mengatur suhu badan dengan keadaan sekeliling sehinggakan cuaca terlalu panas atau berbalut dengan pakaian tebal boleh menyebabkan bayi jatuh sakit.
Tanda-tanda Si Manja Demam
Apabila si manja mula demam, itu bukanlah tanda si manja baru jatuh sakit. Malah, ia adalah tanda-tanda terakhir yang muncul jika anak-anak dijangkiti kuman dan sebagainya.
Walaupun tanda-tanda bayi demam mungkin berbeza antara satu sama lain, ada beberapa tanda yang boleh Mama perhatikan untuk memantau keadaan dan kesihatan bayi. Antaranya ialah:
Menggigil
Demam boleh membuatkan bayi menggigil kesejukan, padahal suhu badannya meningkat. Jika si manja mula menggigil, periksa suhu badan bayi dan pakaikan pakaian yang sesuai serta perudaraan persekitaran yang selesa untuk bayi.
Kelihatan panas dan kemerahan
Ada masanya si bayi akan kelihatan panas kemerahan dan resah gelisah. Mama boleh memberi bayi air dan jus bagi mengurangkan panas di dalam badan.
Resah dan monyok
Bayi yang tak henti menangis walaupun sudah ditukar lampinnya yang basah atau pun sudah kenyang mungkin dijangkiti kuman dan demam. Kadang-kadang, suara bayi akan bertukar kerana kerap menangis dalam jangka masa yang panjang. Ini juga antara tanda-tanda bayi tak sihat.
Foto kredit: MommaBe
Letih lesu
Selain itu, ada juga bayi yang kelihatan letih dan lesu serta tidur sepanjang hari kerana tak bermaya melawan demam yang melanda. Mama pasti dapat megenali bila mana si manja tidur kerana keletihan bermain atau pun sebab demam.
Suhu badan yang tinggi
Ini adalah tanda ketara bayi dilanda demam. Jika Mama tak menyimpan termometer di rumah, Mama boleh menggunakan sentuhan kulit untuk merasakan tahap suhu badan bayi. Jika ianya panas daripada biasa, Mama mungkin ingin mengesahkan bayi demam atau tak di klinik berdekatan.
Bila Mama Perlu Risau dan Bila Perlu Bertenang
Kebiasaannya, bayi mudah jatuh sakit dan sistem badannya akan membuatkan bayi sihat semula dalam jangka masa singkat antara 2 hingga 3 hari.
Mama tak perlu risau sangat jika ada peningkatan suhu badan bayi tetapi dia masih makan dan minum seperti biasa, bermain dengan aktifnya, dan masih peka dengan keadaan sekeliling seperti senyum apabila diagah.
Namun begitu, jika si manja Mama masih bayi dan suhu badannya meningkat sehingga 38°C atau kanak-kanak yang lebih berumur yang bersuhu badan mencapai 39°C, Mama dinasihatkan untuk mendapatkan rawatan pakar.
Selain daripada itu, jika si manja kelihatan terlalu lesu dan tak mahu minum air, cirit-birit atau muntah-muntah, kencing dengan kerap walau tak minum air yang banyak, mengadu sakit telinga atau tekak, demam melebihi 3 hari dan kerap demam, kulit menunjukkan tanda alahan, bengkak-bengkak atau merah-merah adalah antara tanda-tanda yang memerlukan Mama untuk segera dapatkan rawatan perubatan.
Foto kredit: Tiny step
Petua Menurunkan Suhu Badan Bayi Demam
Ada banyak petua dan tip-tip yang boleh Mama amalkan untuk mengurangkan atau meredakan demam si manja. Yang pastinya, ubat dari doktor yang bertauliah antara usaha yang selamat dan terbukti membantu bayi untuk reda dari demam.
Selain itu, seperti yang dikongsikan oleh angkasawan negara kita iaitu Datuk Dr Sheikh Muszaphar di dalam perkongsiannya di ruangan sosial media Instagram, ternyata dapat membantu Mama menenangkan si manja yang demam.
Datuk Dr Sheikh Muszaphar menasihati untuk Mama menanggalkan baju anak dan letakkan tuala basah yang direndam dalam air suam di badan dan kepala bayi untuk mengurangkan suhu badan bayi. Mama kena teruskan menyusu bayi atau memberi si manja minuman yang banyak serta letakkan dia di dalam bilik yang selesa dan nyaman supaya bayi dapat banyak berehat. Asingkan bayi dengan adik-beradik lain supaya kuman tak berjangkit. Jika suhu badan masih tak reda dan berpanjangan, Mama kena pergi dapatkan rawatan segera.
Foto kredit: Vanilla Kismis
Bayi atau kanak-kanak demam pasti akan merengek dan tak bermaya. Mama kena banyak bersabar dan cuba sebaik mungkin untuk memantau dan merawat si manja. Belaian kasih mesra dan waktu yang Mama luangkan semasa merawat si manja pastinya akan dirasai dan membantu untuk bayi sembuh dengan segera.
Semoga bermanfaat!
BACA JUGA JANGAN PANDANG RINGAN BILA BAYI DEMAM. IA BOLEH MENGUNDANG BAHAYA!

Pesan Mama Siti
Si manja demam itu biasa tapi kalau suhunya melebihi dari yang sepatutnya atau badan jadi panas sangat cepat-cepatlah bawa ke klinik atau hospital untuk rawatan sebelum terlewat. Apa-apa pun kita kena sentiasa pantau suhu badan si manja terutamanya ketika si manja demam. Jangan tunggu anak dah tak bermaya dan dehidrasi baru nak bertindak pula ya.


Langkah-Langkah Untuk Semakan Kemasukan Pendaftaran Ke Sekolah Rendah dan Pra-sekolah Kerajaan Sesi Tahun 2021

Baru-baru ini, Kementerian Pendidikan Malasia (KPM) telahpun mengumumkan semakan kemasukan pendaftaran anak-anak untuk Tahun 1 bagi sesi pembelajaran 2021 sudah boleh dilakukan di dalam talian.  Mama sudah bersedia?
Bagi Mama yang akan mendaftarkan anak untuk kemasukan darjah satu pasti berasa begitu cepat masa berlalu. ‘Tiba-tiba’ sahaja anak kecil yang sering merengek itu sudahpun bersedia untuk belajar berdikari pergi ke sekolah ‘sebenar’.
Pada bulan Mac lepas, ibu ayah telah mendaftar untuk kemasukan anak ke sekolah rendah bagi sesi 2021. Ada dua cara untuk mendaftarkan anak ke sekolah di bawah KPM, iaitu melalui dalam talian ataupun secara manual. Ibu ayah yang menghadapi kekangan untuk mendaftar secara online ini, boleh pergi ke sekolah yang ingin didaftarkan dan pihak sekolah akan membantu mendaftarkan anak di dalam talian.
Kurang lima bulan dari sekarang akan bermulalah sesi persekolahan 2021. Mama mesti ingin mengetahui status kemasukan anak-anak ke sekolah mana, kan?
Pengumuman Semakan Kemasukan ke Sekolah KPM
KPM telah membuat pengumuman bahawa Pendaftaran Kemasukan anak-anak ke sekolah kerajaan untuk Tahun 1 dan Prasekolah bagi sesi 2021 adalah seperti berikut:
Bagi anak-anak yang bakal ke Tahun 1 bagi sesi kemasukan 2021, Mama sudah boleh membuat semakan di dalam talian mulai 1 Ogos 2020, kecuali bagi Wilayah Persekutuan Putrajaya. Bagi yang mendaftar untuk sekolah di bawah jajahan Wilayah Persekutuan, Mama hanya boleh membuat semakan bermula daripada 1 Oktober 2020.
Sementara itu, bagi anak-anak yang telah didaftarkan untuk kemasukan prasekolah di bawah KPM, semakan boleh dilakukan mulai 5 Ogos 2020.
5 Langkah-langkah Mudah Untuk Semakan di Atas Talian
Langkah Pertama:
Menurut laman sesawang KPM, Mama boleh menyemak status pendaftaran Darjah 1 melalui Sistem Pengurusan Sekolah KPM (SPATKPM) di  https://public.moe.gov.my/?kpm=  . Mama diminta untuk login menggunakan nombor MyKad dan kata laluan yang sama semasa pendaftaran.

Jika Mama lupa kata laluan, Mama masih boleh memohon mendapatkan kata laluan yang baru dengan menekan butang yang ada di skrin.
Bagi Mama yang hendak menyemak kemasukan Prasekolah, laman sesawang yang didaftarkan di https://eprasekolah.moe.gov.my/.

Langkah Kedua:
Setelah daftar masuk, paparan skrin akan menunjukkan dua butang pilihan. Mama akan nampak butang pendaftaran sekolah dan semakan pendaftaran. Mama bolehlah klik butang untuk  membuat semakan dan akan disalurkan kepada pautan keputusan pendaftaran sekolah.
Langkah Ketiga:
Seterusnya, paparan skrin akan menunjukkan butir peribadi anak yang didaftarkan. Mama hendaklah memeriksakan dan memastikan butiran yang dipaparkan adalah tepat. Di bahagian bawah butiran pelajar, ada dipaparkan nama sekolah yang didaftarkan atas nama anak. Jadi Mama bolehlah menyemak keputusannya di situ.
Ada yang akan mendapati  sekolah yang sama dengan pilihan yang dibuat semasa mendaftar. Tetapi, ada juga yang didaftarkan ke sekolah yang berlainan daripada yang pilihan yang dibuat pada bulan Mac lalu. Penempatan pelajar adalah mengikut jumlah pelajar yang boleh diterima oleh sekolah, alamat residensi serta adik-beradik yang belajar di sekolah yang sama (tahun yang berbeza).
Langkah Keempat:
Setelah mengesahkan semua maklumat pada paparan, Mama boleh membuat pilihan untuk mengesahkan penempatan persekolahan anak di sekolah yang di daftarkan. Setelah pengesahan dibuat, Mama bolehlah mencetak surat pengesahan untuk tujuan pendaftaran apabila masuk sekolah nanti.
Pengesahan hendakah dibuat bermula daripada 1 hingga 31 Ogos 2020.
Foto kredit: FB Tyenn Otenn Official
Langkah Kelima:
Walau bagaimanapun, jika Mama tidak didaftarkan ke sekolah pilihan atau tidak bersetuju dengan sekolah yang ditawarkan, Mama boleh membuat rayuan dengan menekan butang rayuan. Proses rayuan di dalam talian boleh dibuat bermula daripada 1 Ogos sehingga 31 Ogos 2020.  Kebiasaan sebelum ini, keputusan rayuan akan diumumkan pada bulan November tertakluk pada pindaan KPM.
Jika Mama memerlukan bantuan secara manual atau perlu untuk menghubungi KPM, dicadangkan untuk Mama pergi ke sekolah yang didaftarkan atas nama anak untuk pertanyaan lanjut. Pihak sekolah selalunya dapat membantu untuk keterangan lebih lanjut. Sebaliknya, Mama juga boleh terus ke Pejabat Pendidikan Daerah untuk mendapatkan maklumat dan proses selanjutnya jika ada apa-apa masalah.
Tips untuk Persiapan Awal ke Darjah Satu
Mama Siti percaya ramai Mama di luar sana yang teruja untuk menyediakan persiapan untuk masuk ke darjah satu. Memandangkan dunia amnya, dan negara kita khususnya, sedang dilanda pandemik COVID-19 ini, mungkin kemasukan ke sekolah tahun hadapan akan berbeza daripada kebiasaannya.
Buat masa ini, Mama bolehlah sediakan fail untuk kemasukan sekolah bagi mengumpulkan semua dokumen yang diperlukan untuk pendaftaran. Mama boleh menghubungi pihak sekolah untuk mendapat informasi lanjut. Pihak sekolah akan memberikan jadual orientasi dan maklumat-maklumat yang diperlukan untuk tujuan pendaftaran.
Antara maklumat yang diperlukan ialah sesi pembelajaran dan waktu pembelajaran samada sesi pagi atau petang, dokumen-dokumen dan salinan yang diperlukan dan perkara-perkara lain yang boleh disediakan sebelum sesi pembelajaran 2021 bermula.
Mama juga boleh mula bercerita dan terangkan perkara-perkara yang perlu anak-anak faham dan jangkakan dalam menyediakan minda anak-anak untuk bersekolah tahun depan.
Apa-apapun, Mama Siti ucapkan selamat maju jaya untuk Mama dan anak-anak bagi menempuh sesi pembelajaran 2021 yang akan bermula pada 20 Januari 2021 nanti.
Pesan Mama Siti
Sebelum Mama isi apa sahaja borang-borang penting, pastikan Mama teliti satu persatu. Sabar dan tenang semasa mengisi borang-borang tersebut. Tak kisahlah borang anak sekolah mahupun sebarang jenis borang yang penting – teliti dan isi satu persatu dengan betul. Terma dan syarat pun penting tau! Jangan lupa untuk baca terma dan syarat untuk memudahkan Mama sekiranya berlaku sebarang isu atau masalah.


Cara Mandi Nifas Dan Wiladah Selepas Bersalin

Bagi mama yang dah banyak kali bersalin, mesti dah terbiasa dengar mandi nifas atau mandi wiladah ni kan? Tapi untuk first-time Mama, mesti ada yang macam, ‘eh apa tu Mama Siti? Mandi apa ni actually?’ Mandi yang dimaksudkan adalah tuntutan Islam bagi setiap wanita yang telah bersalin. Jom Mama Siti explain cara mandi nifas dan wiladah yang betul!
Tapi sebelum tu, kita tengok dulu apa maksud nifas dan wiladah. Sebab Mama Siti yakin ramai lagi yang tak berapa tahu pasal ni kan, selalu kita dengar mandi wajib je; bila habis period dan lepas bersetubuh.

Apa itu Nifas dan Wiladah?
Nifas
Darah nifas adalah darah yang keluar lepas kita bersalin, yang mana darah ini akan keluar dalam tempoh 40-60 hari lepas kita melahirkan anak. Tak kira lah setitik ke banyak ke, tetap di kira darah nifas selagi dalam tempoh 60 hari dan wajib keatas ibu untuk mandi nifas.
Wiladah
Wiladah bermaksud ‘melahirkan kandungan’, jadi bila mama dah bersalin, mama perlu mandi wiladah. Tak kira lah bersalin normal atau operation ke.
Tapi ramai yang confused juga, mana satu dulu, kena buat dua-dua ke atau boleh gabung ke macam mana?
Okay macam ni, lepas je bersalin, kita wajib untuk mandi wajib. Kalau lepas kita bersalin, tak ada darah yang keluar, kita niat untuk mandi wiladah. Tapi kalau ada darah keluar, kita niat untuk mandi nifas je. Jelas?

Cara Mandi Nifas Dan Wiladah Yang Betul
Tips ini dikongsi oleh seorang mama melalui akaun Facebooknya, iaitu Nurliana binti Mat Hussin.
Ibu mengandung dan bakal melahirkan anak patut tahu tentang mandi wajib selepas bersalin. Bagi orang Islam adalah WAJIB untuk mandi hadas besar ini supaya amalan kita diterima Allah SWT. Ada juga sesetengah ibu yang telah melahirkan anak 5 orang tak tahu adanya mandi wajib lepas bersalin.
Niat Mandi Wiladah
“Sahaja aku mandi wajib Wiladah kerana Allah Taala”
*Ratakan air keseluruh badan.
Niat Mandi Nifas
“Sahaja aku mandi Nifas kerana Allah Taala”
*Ratakan air keseluruhan badan.
(p/s: selepas bersalin, biasanya ada darah nifas jadi nak angkat hadas besar tak boleh, jadi selepas habis nifas, mandi niat angkat hadas besar maka terangkat hadas wiladah dan nifas hanya sekali saja.)
Mama dan bakal mama semua dah jelas ke belum? So, kesimpulannya tak perlu buat dua-dua. Salah satu sudah cukup kerana Islam itu mudah. Kalau tak ada darah nifas, mandi wiladah je dan solat seperti biasa. Tapi kalau darah nifas ada, tak boleh solat lagi lah.
Tapi, kalau darah nifas tu lebih dari 60 hari, haaa ianya dikira darah Istihadha. Semua mesti dah familiar kan dengan perkataan tu.  Oh ya, sebelum Mama Siti terlupa, kalau ada mama yang mengalami keguguran, mama perlu mandi nifas.

Harapnya semua jelas dan faham dengan cara mandi nifas dan wiladah yang betul. Semoga bermanfaat!
Sumber: Nurliana binti Mat Hussin & Sis Hawa
BACA LAGI DOA MUDAH BERSALIN UNTUK MAMA AMALKAN
Pesan Mama Siti
Lepas ni, takde lagi lah alasan ‘eh saya tak tahu lah Mama Siti’ atau ‘saya tak pernah dengar pun’. Mama Siti harap semua take note hal ini, sebabnya kalau kita tak mandi wajib, tak angkat hadas besar, semua amalan kita tak diterima lah. Kan sia-sia tu. Yang tak tahu, kita boleh belajar, kita belajar sama-sama.


Nanas Sebenarnya Sangat Powerful! Ketahui Khasiat Buah Nanas Untuk Kesihatan Anda Sekeluarga

NANAS – Berasal dari Amerika Selatan, ia dinamakan bersempena dengan bentuknya yang menyerupai pine cone. Buah yang eksotik, rare, dan sangat lazat terutamanya pada abad ke-18 ini lebih daripada sekadar buah tropika yang lazat – ia juga memberikan pelbagai manfaat kepada kesihatan kita.
Dan saya juga baru tahu bahawa ia juga dikenali sebagai salah satu buah yang paling sihat di dunia dan atas sebab-sebab yang sangat penting. Sangat sesuai untuk keluarga kecil saya!
Adakah Mama sudah bersedia untuk mengetahui manfaat kesihatan daripada buah nanas ini?
Manfaat Nanas Kepada Kesihatan Keluarga Anda
Meningkatkan Sistem Imunisasi Badan

Nanas sebernarnya kaya dengan vitamin C. 100g nanas menyumbang kepada 79% pengambilan vitamin C anda sepanjang hari. Nanas juga mengandungi pelbagai vitamin dan mineral lain seperti potasium, vitamin B6, dan thiamin.
Kanak-kanak yang memakan nanas mempunyai risiko jangkitan virus dan bakteria yang jauh lebih rendah.
Membantu Mengurangkan Jangkitan Sinus dan Alergi
Nanas kaya dengan bromelain – sejenis enzim yang membantu mengurangkan lendir di tekak dan hidung. Kanak-kanak dengan jangkitan sinus berpotensi untuk pulih dengan lebih cepat sekiranya mereka mengambil suplemen bromelain. Sekiranya Mama atau ahli keluarga terdedah kepada alahan bermusim, tambahkan nanas ke dalam diet untuk mengurangkan kesakitan dan jangkitan.
Fakta: Mama tahu tak? Nanas adalah satu-satunya sumber makanan asli bromelain, di mana ia terkandung di dalam batang/inti dan jusnya. Ini merupakan lagi satu sebab kenapa anda harus menyukai nanas!
Tulang Yang Lebih Kuat
Nanas juga kaya dengan manganese – iaitu sejenis mineral yang penting untuk perkembangan tulang dan tisu penghubung yang kuat; membantu membina tulang yang lebih kuat pada kanak-kanak dan mencegah osteoporosis pada wanita selepas menopaus.
Mata Yang Lebih Sihat
Nanas yang kaya dengan vitamin C, anti-oksidan, dan mineral seperti manganese dan potasium membantu melawan kerosakan sel dan mengurangkan risiko macular degeneration – penyakit mata yang sering dialami orang tua. Nanas juga merupakan sumber beta carotene yang penting untuk kesihatan mata kita.
Mempercepatkan Penyembuhan Luka dan Melawan Penyakit
Dikenali sebagai buah penyembuh, kandungan vitamin C yang tinggi dalam nanas dapat meningkatkan pengeluaran kolagen, dan secara tidak langsung, membantu menyembuhkan luka dengan lebih cepat. Nanas yang juga kaya dengan pelbagai vitamin, enzim, dan antioksidan yang lain dapat membantu meningkatkan sistem imunisasi badan dan melawan penyakit.
Sistem Pencernaan yang Lebih Baik
Ada sebab mengapa kita harus menambahkan nanas ke dalam diet harian kita dan itu bukan hanya kerana rasa manisnya. Nanas mengandungi enzim pencernaan khas yang disebut bromelain, yang membantu memecah protein dan seterusnya membantu sistem penghadaman kita.
Menambahkan Tenaga
Dengan memakan nanas setiap hari sebenarnya baik untuk meningkatkan tenaga apabila Mama atau ahli keluarga merasa letih dan lesu. Nanas juga kaya dengan thiamine – iaitu sejenis vitamin B6 yang membantu menstabilkan gula dalam darah. Manganese dan thiamine dalam nanas turut membantu membekalkan tenaga kepada badan kita.
Pelbagai Cara Lain Untuk Menikmati Buah Nanas

Selain rasanya yang manis, anda akan terkejut apabila mengetahui bahawa nanas sebenarnya rendah kalori, di mana 1 cawan potongan nanas mengandungi hanya 74 kalori. Buah nanas juga bebas lemak, bebas kolesterol, dan rendah kandungan sodium. Sebab itu nanas sangat disyorkan sebagai buah snek harian anda!
Buah tropika yang lazat dan sangat juicy ini mempunyai rasa tropika dan masam manis yang seimbang. Nanas juga sesuai untuk dimasak bersama menu makanan yang lain atau hanya dimakan sebagai snek serta dijadikan jus.
Nanas juga sering digunakan sebagai bahan perapan daging kerana ia sangat berkesan dalam melembutkan daging. Mama hanya perlu mencampurkan sedikit jus nanas segar bersama dengan kicap untuk membuat perapan daging yang mudah (dan sedap!). Secara ringkasnya, nanas merupakan salah satu buah tropika yang sangat versatil penggunaannya.
Cara Mudah untuk Memotong Nanas

Menghidangkan sepinggan nanas segar sebagai snek untuk keluarga menjadi lebih mudah jika anda tahu cara memotongnya. Dibawah merupakan cara memotong nanas dengan mudah dan pantas.
Ikut langkah-langkah ini:
Pertama, buangkan bahagian daun atau ‘mahkota’ nanas dan potong bahagian bawahnya.Kemudian, potong kepada ½ dan kemudian, ¼ secara memanjang.

Selepas itu, ambil bahagian nanas yang dipotong ¼ dan secara melintang, buangkan kulit secara nipis dengan menyisipkan pisau diantara kulit dan isi.Akhir sekali, potong bahagian tengah (empulur) nanas dan kemudian, potong nanas menjadi kepingan nipis yang mudah untuk dimakan. Siap!

Ya, mudah bukan? Siapa cakap susah tu? Senang jelah nak potong nanas!
Resepi: Jom Buat Pajeri Nanas

Sekarang Mama telah belajar cara memotong nanas. Seterusnya, saya akan kongsikan dengan anda dua resepi ringkas tetapi lazat yang sesuai untuk seisi keluarga.
Resipi pertama adalah hidangan kari nanas enak yang lebih dikenali sebagai Pajeri Nanas. Favourite ni!
Terdapat banyak cara untuk menyiapkan hidangan ini tetapi rasa tradisional Pajeri Nanas haruslah lebih manis dan kaya dengan santan. Pajeri Nanas ini juga lebih menyelerakan jika dihidang bersama nasi kukus.
Bahan-bahan:
1 biji nanas Bawang merah, bawang putih, dan halia3 rempah (kayu manis, cengkih, dan bunga lawang)2 sudu besar udang kering (ditumbuk untuk mengeluarkan rasa)200ml santan1 cawan air1 sudu besar kerisik 1 paket serbuk kari ikan (tambah air untuk menjadikannya pes)Garam dan gula secukup rasa
Cara-cara:
Tumbuk udang kering untuk mengeluarkan rasa.

Tumis halia, bawang putih, bawang merah, dan 3 rempah hingga harum. Masukkan udang kering yang telah ditumbuk dan teruskan menggoreng.Masukkan pes kari dan goreng sehingga pecah minyak. Masukkan garam dan gula secukup rasa (saya menggunakan gula perang untuk rasa yang lebih aromatik dan pekat).Masukkan 1 cawan air, kerisik, dan biarkan sehingga mendidih.Masukkan santan.Akhir sekali, masukkan bahan utama – hirisan nanas keemasan. Masak hingga nanas sedikit lembut dan hidangkan.

Satu pesanan untuk Mama: Jangan lupa untuk masak nasi lebih daripada biasa kerana hidangan yang cukup menyelerakan ini bakal mengundang lebih banyak nasi tambah daripada anak-anak dan cik abang tau!
Resepi: Masa untuk Pie Nanas

Resepi kedua yang akan saya kongsikan adalah pencuci mulut enak yang pasti akan memikat selera anda. Anak sulung saya bukan peminat nanas mentah tetapi apabila saya menghidangkan pencuci mulut ini, dialah yang paling banyak makan!
Dimasak sehingga perang keemasan, barulah setiap gigitan dipenuhi dengan rasa nanas yang lazat. Cair di dalam mulut gitu. Mama cuba dahulu resepi ini dan lihat bagaimana ia sangat sesuai sebagai pencuci mulut semasa musim panas dan sangat mudah untuk dibuat!
Bahan-bahan:
300g nanas masak (dipotong kiub)1 cawan nanas dadu untuk jus5 sudu besar pati jagung3 sudu besar gulaRoti sandwic2 biji telurSerbuk roti Tepung biasa (dicampur dengan air untuk membentuk pes)
Cara-cara:

Kisar 1 cawan nanas dadu, tapiskan jus dan simpan isinya.Tuangkan pati jagung dan gula ke dalam kuali, dan gaul rata.Masukkan jus nanas dan rebus dengan api kecil hingga pekat.Masukkan 300g kiub nanas.Gaul rata dan ketepikan.

Potong bahagian tepi roti.Gunakan penggulung untuk meratakan roti.Sapukan sebilangan pasta tepung di semua 4 sisi roti.Letakkan pengisian nanas.Anda juga boleh menambahkan sepotong keju sebelum meletakkan isi nanas di atas roti. Gulung dan tekan roti untuk memastikan isi nanas terletak di dalam.

Celupkan roti ke dalam telur yang telah dipukul, salutkan dengan serbuk roti dan goreng hingga kekuningan.Tiriskan lebihan minyak dan hidangkan.
Resepi ini boleh menghasilkan kira-kira 20 keping Pie Nanas, tetapi saya jamin yang semuanya akan hilang dalam sekelip mata sahaja. Isi nanas yang manis dan ‘tajam’ serta roti pie yang rangup dan lazat pastinya menjadi pilihan anak-anak. Hidangan yang enak ini juga sesuai untuk dijadikan sebagai sarapan atau minum petang bersama keluarga.
Haa sekarang Mama sudah mengetahui pelbagai khasiat dan manfaat buah nanas dan bagaimana mudahnya untuk menghasilkan menu untuk keluarga dengan ramuan ini bukan? Adakah Mama sudah bersedia untuk mendapatkan buah nanas yang berkualiti dan mencuba resepi-resepi yang dikongsikan di atas?
Rahsianya? Semestinya dengan Memilih Nanas yang Betul

Nanas yang sering menjadi pilihan saya ialah Nanas DOLE® Tropical Gold® kerana ia sangat juicy dan manis. Setiap kali keluar untuk membeli barangan runcit mingguan, pasti saya akan turut membeli stok buah Nanas DOLE® Tropical Gold® ini. Khidmat memotong buah nanas memang ada disediakan, tetapi saya lebih suka membeli beberapa biji buah nanas dan memotongnya sendiri di rumah apabila diperlukan. Dan saya harus mengakui bahawa Nanas DOLE® Tropical Gold® adalah nanas yang berkualiti dan sangat mudah untuk dipotong.
Dan tahukah anda bahawa Nanas DOLE® Tropical Gold® sangat disyorkan untuk wanita kerana nilai nutrien yang terkandung dan sifat rendah asidnya? Sebenarnya, buah tropika ini memberikan pelbagai nutrisi penting seperti copper dan beberapa vitamin B, yang sangat penting untuk ibu hamil.
Selain itu, kerana kandungan asidnya lebih rendah berbanding nanas lain, adalah selamat untuk mengatakan bahawa anda boleh memakannya secara segar tanpa merisaukan rasa ‘aneh’ buah nanas. Oleh itu, teruskan makan buah nanas kerana ia memberikan pelbagai khasiat kepada kesihatan anda.
Tetapi bagaimana pula dengan anak-anak? Sekiranya Mama ingin memperkenalkan nanas kepada anak-anak, adalah lebih baik untuk anda memberikan Nanas DOLE® Tropical Gold® kerana ia tidak seperti buah nanas yang lain. Nanas yang lain mungkin mempunyai rasa masam sehingga memberikan rasa tidak selesa di lidah dan mulut, Nanas DOLE® Tropical Gold® adalah lebih manis dan lazat. Pasti anak-anak Mama lebih suka dan akan menggemarkannya!
Layari laman Facebook dan Instagram DOLE® Malaysia untuk mengetahui pelbagai manfaat dan khasiat buah Nanas DOLE® Tropical Gold® hari ini!
Artikel ini diolah daripada versi Bahasa Inggeris di Motherhood Story.


Protect Anak Dalam Stroller Dengan Cara Ini

Memang tak dinafikan, bila kerajaan mengumumkan yang kita semua dah boleh keluar rumah, ramai Mama Papa yang membawa anak keluar kan. Yelah, mana taknya, dah lama duduk terperap kat rumah berkurung boleh stress tau. Nak bawa anak keluar jalan-jalan tu boleh tapi kena sediakan ekstra perlindungan untuk anak-anak. Almaklumlah COVID-19 ni masih belum hilang. Apatah lagi kes di negara kita sekejap naik, sekejap turun. Jadi kita sebagai Mama Papa kenalah berjaga-jaga.
Mama Siti puji lah langkah keselamatan yang diambil oleh Mama Papa semua, bagi anak-anak pakai mask dan jaga jarak sosial semua tu. Tapi, ada lagi satu tips berguna untuk Mama Papa protect anak dalam stroller selain penggunaan mask ni.
Pasti ada yang dah sedia maklum, si comel yang berumur dua tahun kebawah; mereka ni tak digalakkan memakai topeng muka tau.
“Kenapa pulak Mama Siti? Habis tu macam mana saya nak lindungi anak saya?”

Perkara ini dijelaskan oleh Dr Lim dalam satu Facebook pagenya yang mana kanak-kanak bawah dua tahun mempunyai risiko untuk lemas kalau mereka dipakaikan mask. Sebabnya, saluran pernafasan mereka masih kecil dan sempit. Kita yang dah besar ni pun, kadang-kadang rimas kan. Tapi takpelah, kita boleh buka, tahu nak tanggalkan bila kita rasa sesak nafas. Kalau anak kecil kita? Mereka bukannya tahu, akhirnya ….
Jadi apa yang boleh mama papa buat untuk lindungi anak-anak kalau topeng muka boleh memberi risiko kepada mereka? Jom Mama Siti kongsikan!
Ikut Kaedah Ini Untuk Protect Anak Dalam Stroller
Bagi Mama Papa yang mempunyai anak kecil; bawah dua tahun, lebih baik untuk letakkan mereka dalam stroller berbanding mendukung. Kenapa? Sebabnya lebih selamat dan lagi senang kita nak protect anak dalam stroller kalau nak banding jika kita mendukung.

Tips yang dikongsikan oleh Dr Lim ini susulan daripada satu pendekatan yang dibuat oleh ibu bapa yang datang ke kliniknya. ‘Best parenting ever’, kata Dr Lim.
Puan Riena dan suaminya gigih mencari pelindung stroller online, sebab senang nak bawa Baby Diana keluar ke tempat awam. Mama Siti respectlah Mama Papa Diana, memang terbaik!
Selain itu, Dr Lim juga ada  mengongsikan beberapa tips lain juga, antaranya:
Menggunakan baby carrier car seat dan menutup dengan kain breathable (boleh dapatkan online atau di baby shop).Gunakan baby carrier dan arahkan bayi untuk memandang ke arah anda dan dekatkan pada diri anda.Sekiranya tiada plastic cover pada stroller, tutup dengan penutup stroller atau awning.Ibu bapa perlu menjaga penjarakan sosial sekurang-kurangnya 1 meter daripada orang lain dan jaga kebersihan diri.
Penggunaan Mask Adalah Digalakkan
Pihak WHO telah mengeluarkan kenyataan yang setiap orang perlu memakai mask jika berada di tempat awam di mana social distance susah untuk dilakukan, termasuk kanak-kanak. Walaupun kita tidak bergejala juga tau!

Bagi kanak-kanak, Mama Papa janganlah bagi mereka pakai mask orang dewasa pulak tau. Gunakan saiz mask yang sesuai, bukannya saiz orang dewasa. Kalau besar sangat, tak efektif la mask tu, ada ruang-ruang yang terdedah; berisiko terkena jangkitan.
Mama Siti harap tips ini dapat membantu Mama Papa semua. Tak ada lah nak risau sangat lepas ni kan. Dah tahu tips nak protect anak dalam stroller yang lebih berkesan.
Semoga bermanfaat!
Sumber: Dr Lim Baby and Child Specialist
BACA LAGI IMUNISASI MURID SEKOLAH DI KLINIK KESIHATAN
Pesan Mama Siti
Jadinya lepas ni Mama Papa semua tahu lah kan apa yang kita boleh buat untuk protect anak daripada jangkitan. Bukan je dalam tempoh wabak pandemik ni je, lepas-lepas ni pun ye. Teruskan amalan yang baik ini.


8 Tips Untuk Memudahkan Mama Yang Mempunyai Anak Kecil Bekerja Dari Rumah

Banyak syarikat yang memberi peluang untuk ibu ayah bekerja dari rumah untuk mengurangkan risiko wabak Covid-19. Bila dah boleh kerja dari rumah ni, mesti lebih memudahkan Mama untuk menguruskan urusan seharian. Masalah trafik, perihal sekolah anak dan merawat bayi kecil pastinya tidak perlu dirisaukan sangat.
Realiti Ibu yang Bekerja dari Rumah
Realitinya, bekerja dari rumah bukanlah semudah yang kita sangka, terutama sekali buat kita yang bergelar ‘Mama’. Selain menguruskan perihal kerja, kita juga terikat untuk menguruskan hal rumahtangga dan anak-anak.
Cuba bayangkan jika di tengah-tengah teleconference bersama majikan, si bayi yang sedang tidur mula merengek kecil tanda hendak terjaga dari tidur?

Belajar untuk Berlapang Dada
Kajian dari universiti ternama menyatakan 18% ibu yang bekerja dari rumah menghadapi masalah kemurungan berbanding dengan orang lain. Kemurungan boleh meningkatkan risiko seseorang kepada penyakit yang lebih berbahaya seperti sakit jantung atau diabetes.
Mama yang mempunyai bayi dan bekerja dari rumah haruslah bijak menguruskan jadual harian untuk mengurangkan tekanan bekerja.

Naluri ibu, mesti akan membuatkan Mama rasa bersalah apabila melihat si manja bermain sendirian di dalam kot mahupun playpen sementara Mama sibuk bekerja di hadapan komputer.
Mungkin ada juga yang tergesa-gesa membalas emel kerja tanpa memastikan kesahihan isi kandungannya semata-mata untuk melayan bayi yang sedang asyik bermain. Usai duduk bersama si manja, mulalah fikiran Mama tak tenang memikirkan kandungan emel yang baru dibalas sebentar tadi.
Sebenarnya, situasi ini tidak perlu berlaku. Mama mestilah belajar untuk berlapang dada dan berfikiran positif. Buang rasa bersalah kerana membiarkan bayi bermain berseorangan dan jangan terlalu mengikatkan diri anda untuk sentiasa berada di sisi bayi 24 jam.
Cara-cara Berkesan Untuk Bekerja dari Rumah dengan Bayi
Mama yang bekerja dari rumah serta mempunyai bayi kecil perlu mengambilkira beberapa perkara supaya menjadi lebih produktif.
Antara cara-cara berkesan yang boleh Mama lakukan bagi memudahkan urusan seharian termasuklah:
1. Rancang jadual dengan teliti
Ambil peluang hujung minggu untuk menyediakan segala keperluan bayi seperti memasak makanan bayi dan sejukbekukan untuk seminggu, mencuci baju, mengemas rumah serta keluar ke pasaraya untuk mendapatkan bahan-bahan keperluan.
2. Perlu ada disiplin diri yang tinggi
Tetapkan jadual bekerja mengikut kesesuaian dan benar-benar bekerja pada waktunya. Elakkan daripada leka dengan melayari media sosial atau laman web yang tidak berkenaan serta membazir masa dengan membeli-belah di atas talian.
3. Rapi dan persiapkan diri untuk bekerja
Berpakaian kemas dan segak seperti kebiasaan yang anda pakai ketika hendak pergi ke pejabat. Dengan berpakaian bersesuaian, secara tidak langsung anda akan lebih berdisiplin semasa bekerja dari rumah.
4. Galakkan bayi bermain sendirian

Berlapang dada dan galakkan bayi anda untuk bermain sendirian. Berikan dia mainan yang boleh melekakan serta letakkan bayi anda di kot bayi atau playpen untuk lebih selamat.
5. Pastikan bayi sentiasa berada dekat dengan anda
Bagi mengurangkan rasa risau para ibu yang bekerja, letakkanlah bayi anda berdekatan dengan kawasan anda bekerja. Pastikan anda boleh melihat bayi daripada jarak tempat anda bekerja dan boleh bertindak dengan pantas sekiranya berlaku perkara-perkara kecemasan.
6. Bahagikan tugas
Jika pasangan anda juga bekerja dari rumah, ambil peluang untuk bekerja dan bergilir-gilir melayan bayi. Namun demikian, jika hanya anda seorang sahaja orang dewasa yang ada, cubalah dapatkan bantuan pasangan anda untuk membantu bekerjasama menguruskan hal rumah semasa dia pulang dari pejabat, supaya anda boleh meluangkan sedikit masa untuk menyelesaikan tugasan rasmi untuk hari itu.
7. Bawa bayi bersama semasa bekerja

Bagi bayi yang resah dan inginkan dakapan ibu, dukung dan bawalah bayi untuk sama-sama bekerja dengan anda. Dengan menggunakan baby carrier atau pengendong bayi, anda masih boleh duduk di hadapan komputer serta menyediakan kertas kerja yang diperlukan atau membalas emel-emel dari pejabat.
8. Bekerja sewaktu bayi selesa bermain atau tidur dengan MamyPoko Extra Dry
Kebanyakan bayi sering tidur beberapa kali dalam sehari serta asyik bermain bersendirian. Dengan menggunakan lampin MamyPoko Extra Dry, bayi akan berasa sentiasa kering dan selesa sehingga tidurnya menjadi lebih lama serta leka ketika bermain sendirian.
MamyPoko Extra Dry, Membantu Ibu-ibu yang Bekerja dari Rumah
Mama yang bekerja dari rumah perlu mendapatkan rehat yang mencukupi. MamyPoko Extra Dry memahami keperluan ini.
Lampin MamyPoko Extra Dry dengan Poweful Absorbent Core boleh menyerap and menguncikan air kencing sehingga 12 jam. Kini, ia ditambah dengan +20% lebih kuasa penyerapan! Si manja rasa lebih kering dan selesa sentiasa, dan boleh tidur dengan lena dan nyenyak tanpa gangguan.

Maka, tiadalah suara bayi merengek di tengah malam minta ditukar lampin. Mama pula dapat berehat sepenuhnya di malam hari. Tidur yang berkualiti bermakna pagi yang disambut dengan ceria dan Mama pula kembali bertenaga untuk bekerja di siang harinya.
Selain itu, dengan teknologi Speed Airwave, MamyPoko Extra Dry menyediakan 360° aliran udara untuk bayi berasa lebih kering. Tambahan pula dalam cuaca Malaysia yang panas dan lembab ini, ia membantu bayi untuk tidak mudah rimas dan selesa ketika bermain di siang hari. Jadi, bolehlah Mama melakukan kerja lain tanpa tergesa-gesa.
Lampin MamyPoko Extra Dry yang berkualiti tinggi ini sebenarnya lebih menjimatkan. Direka untuk keselesaan si manja, Mama tidak perlu menukar lampin bayi dengan kerap. Jadi, Mama tidak perlu simpan stok lampin yang banyak dalam suatu masa.
MamyPoko Extra Dry membantu Mama menyiapkan kerja dengan lebih efisien di samping bayi yang lebih ceria. Secara tidak langsung, MamyPoko Extra Dry memberikan masa yang lebih berkualiti untuk anda nikmati bersama bayi tercinta. Mama dan si manja pasti tidak akan kecewa malah berterima kasih apabila memilih untuk menggunakan MamyPoko Extra Dry, menjadikannya satu pilihan lampin bayi yang lebih berbaloi buat anda!
Kini Anda Berpeluang untuk Memenangi 1 Karton MamyPoko Extra Dry!
Sekarang Mama juga sudah ketahui kehebatan MamyPoko Extra Dry, anda berpeluang untuk memenangi 1 karton lampin dari MamyPoko dengan menyertai peraduan MamyPoko di Facebook Motherhood.
Cepat, hanya 5 pemenang bertuah akan dipilih!

Cara-cara untuk Menyertai Peraduan & MENANG MamyPoko:
Langkah 1: Kongsikan mengapa MamyPoko Extra Dry merupakan pilihan yang lebih berbaloi di bahagian komen posting Facebook ini.
Langkah 2: TAG 3 rakan dan SHARE peraduan tersebut di laman Facebook anda (pastikan profile anda telah ditetapkan kepada public).
*Tertakluk kepada Terma & Syarat.
Mama juga boleh mendapatkan MamyPoko Extra Dry di Motherhood.com.my dan layari Facebook MamyPoko untuk maklumat lanjut hari ini.


Cara Buat Air Barli Yang Mudah dan Sedap

Siapa kat sini suka minum air barli? Samalah dengan Mama Siti, favourite sangat air barli ni. Suka sangat minum masa mengandungkan anak pertama dulu. Pasti ramai yang tahu barli mengandungi banyak kebaikan kepada kehidupan yang sihat, terutamanya untuk Mama yang sedang mengandung atau menyusukan bayi. Cara buat air barli ni juga mudah tau!
Untuk pengetahuan mama, barli atau nama botaninya Hordeum Vulgarie dikatakan bijirin pertama yang telah ditanam di Timur Tengah. Pokok barli tergolong dalam keluarga Gramineae dan menyerupai pokok gandum yang banyak ditanam di negara-negara Barat. Bijirin barli ni merupakan sumber terbaik serat pemakanan, protein dan karbohidrat kompleks serta vitamin dan galian.
Jus barli hijau mengandungi 11 kali kalsium daripada susu lembu, hampir lima kali zat besi dalam bayam, tujuh kali vitamin C dalam oren dan 80 mg vitamin B12 daripada 100 gm barli.
Banyak yang Mama Siti nak share dengan mama semua tentang khasiat air barli ni. Kalau mama nak tahu air barli ni menjadi amalan Rasulullah SAW tau. Baginda mengamalkan barli sebagai salah satu makanan sunnah yang baginda amalkan seperti di dalam hadis berikut:
“Nabi apabila keluarganya terkena demam, maka beliau memerintahkan mereka membuat sup barli.” H.R. Ibnu Majah (3440)Diriwayatkan dari ‘Aisyah
Mama semua tahu tak, selain daripada pelbagai khasiat yang disenaraikan, barli juga boleh membantu mencantikkan kulit wanita. Kalau ada yang belum rasa keenakan air barli, inilah masanya untuk mama mencuba resipi mudah membuat air barli ni. Dah cuba sekali pasti nak lagi!
Cara Buat Air Barli
Bahan-bahan yang diperlukan
Sebenarnya, nak buat air barli ni senang je mama. Ada pelbagai cara, resepi dan petua yang boleh mama cuba untuk menghasilkan air barli paling sedap mengikut citarasa mama sendiri.
Bahan-bahan asas yang diperlukan pun mudah je nak didapati. Untuk hidangan 4 orang, mama cuma perlukan
10 sudu bijirin barli 5 helai daun pandan 6 sudu gula
Kandungan gula boleh diubah mengikut selera mama dan keluarga. Kalau Mama Siti lebih suka gunakan gula batu kerana pada Mama Siti rasanya taklah terlalu manis seperti gula biasa. Tapi walau apapun Mama Siti nak pesan supaya kurangkan manis dalam minuman, dan lebihkan manis dalam senyuman hehe!

Foto kredit: Cookpad
Cara-cara
Sebelum mama nak masak barli, mama kena basuh dan rendam bijirin barli terlebih dulu. Lebih baik kalau bijirin barli tu direndam satu hingga tiga jam.  Kemudian, mama cuci dan toskan. Selepas itu, bolehlah mula memasak air barli. Masukkan semua bahan-bahan iaitu bijirin barli yang sudah direndam dan dicuci, daun pandan, gula dan air serta rebuskan. Masak dengan api sederhana perlahan sehingga air mendidih. Siap! Mudahkan?
Foto kredit: Nyonyalicious
Air barli boleh dihidangkan sama ada sejuk atau panas. Bagi menaikkan rasa, Mama juga boleh masukkan kulit kayu manis semasa merebus.
Mama Siti juga suka tambahkan hirisan lemon atau madu di dalam barli ais. Padu rasanya, menambahkan selera! Mama kena cuba dulu baru tahu.
Lagi satu, kalau ada lebihan barli mama jangan buang pula ya. Sayang kalau buang. Mama boleh cuba buat bubur atau smoothie. Kalau disimpan di dalam peti, air barli ni boleh tahan sehingga 3 ke 5 hari tau.
Foto kredit: Hijab & heels
Kebaikan Air Barli
Tak hairanlah kenapa air barli ni selalu menjadi pilihan ibu yang masih breastfeed kerana air barli boleh meningkatkan kadar penghasilan susu badan. Mama boleh campurkan air barli yang panas dengan satu sudu teh jintan manis, biarkannya selama lima ke 10 minit dan kemudian minumnya.Air barli sangat sesuai untuk diamalkan oleh ibu yang mengandung. Tambahan lagi, ia mencepatkan proses penghadaman, mencegah sembelit, mengawal kadar gula dalam darah untuk mengelakkan sebarang masalah semasa mengandung. Ia juga boleh kurangkan morning sickness tau!Air barli adalah air yang terbaik untuk mama menghilangkan rasa haus dan menyejukkan badan, terutama pada cuaca yang panas terik. Selain hidratkan badan mama, ia juga boleh mengurangkan haba di dalam badan. Daripada mama minum air berkarbonat, apa kata mulai hari ini mama bertukar kepada air barli. Ia lebih menyihatkan dan dapat meningkatkan kadar saluran darah.Air barli boleh membantu melancarkan sistem penghadaman. Ini kerana air barli beralkali dan dipenuhi dengan serat sebab tu ia boleh mencepatkan proses penghadaman nutrisi makanan, pada masa yang sama mengekalkan kesihatan usus.Mama juga boleh mengamalkan air barli semasa mama mengalami cirit-birit untuk menstabilkan kembali bendalir dalam darah.Merawat urinary tract infections (UTI), ataupun jangkitan saluran kencing. Dengan meminum air barli, mama boleh merawat, ataupun mencegah masalah ni. Barli adalah diuretik, ia meningkatkan kadar penghasilan air kencing untuk membantu memperbanyakkan kadar pengeluaran toksik dan bakteria yang menyebabkan jangkitan dari badan.Beras barli kaya dengan magnesium yang boleh mencegah penghasilan batu karang selain daripada membantu mama menyahtoksinkan badan.Sesuai diamalkan oleh orang yang menghidap kencing manis. Ini kerana ia boleh menstabilkan kadar gula dalam darah. Beta-glucan yang terdapat di dalam beras barli dapat membantu mengurangkan kadar penyerapan glukosa selepas makan dan mengurangkan peningkatan glukosa dan insulin dalam badan.Air barli boleh membantu mengeluarkan toksik dari badan dan memberikan mama kulit yang lebih sihat dan cerah. Lagipun, beras barli mengandungi satu bahan yang dikenali sebagai asid azelaic yang digunakan untuk merawat jerawat tau.
Banyak lagi sebenarnya khasiat air barli ni. Jadi rajin-rajinlah minum dan amalkan air barli ni. Dah lah cara nak buat air barli ini pun senang, bahan-bahan pun senang nak dapat, menyihatkan tubuh badan, siap mencantikkan kulit lagi! Tak rugi kalau mama jadikan air barli ni antara air kegemaran.
Semoga membantu!
Pesan Mama Siti
Selain makanan, minuman yang sihat dan berkhasiat juga penting untuk diamalkan. Air dapat membantu mengelakkan dehidrasi dalam badan. Bahaya tau kalau tak cukup air dalam badan kita. Oleh itu, pastikan Mama minum minuman daripada sumber semula jadi, elakkan kandungan gula yang tinggi dan minuman berkarbonat.


Selamat Malam, Tidur Nyenyak! Inilah Masa & Cara Berkesan Untuk Mama dan Si Manja Tidur Seperti Bayi

Pengorbanan seorang ibu tiada tandingannya. Bayangkan, bermula dari seawal Subuh, seorang ibu akan bangun dan siapkan makanan pagi, bekal untuk anak yang sudah bersekolah, menyediakan pakaian suami, masak tengah hari, kemas rumah, menjaga anak kecil dan sebagai.
Ada juga yang hari mereka bermula jauh lebih awal – seawal jam 4 atau 5 pagi SETIAP hari. Lain pula buat ibu-ibu yang bekerja. Mereka juga mempunyai tanggungjawab lain yang harus dilakukan setiap hari sebelum dan selepas bekerja. Kadang-kadang sampai tak cukup tangan nak siapkan semuanya. Sebab itulah seorang wanita yang bergelar ibu pasti sentiasa didampingi dengan gelaran Supermom! Yelah, apa sahaja yang berlaku, hati dan kesabaran seorang mak sangat kuat dan kental.
Namun, setiap ibu juga pasti melalui beberapa siri masalah dan ‘concern’ dalam kehidupan harian mereka. Lihat sahaja isu-isu yang telah diutarakan beberapa orang ibu apabila ditemu bual oleh KelabMama. Apakah cara yang terbaik untuk meringankan masalah mereka?
“Anak saya asyik menangis bila saya masuk dapur untuk memasak. Nak masak pun rasa susah hati,”
Bayangkan, baru sahaja letak anak diruang yang selamat untuk dia bermain, terus menangis. Nak potong bahan-bahan pun ambil masa yang lama sebab anak asyik merengek. Setiap hari ada sahaja halangan untuk menyiapkan makanan untuk seisi keluarga apabila si manja mula menangis.

Saya percaya, ketika hendak mula memasak atau melakukan aktiviti harian yang lain, Mama yang mempunyai anak kecil pasti akan meletakkan dia di tempat yang mudah untuk kita melihat pergerakkannya bukan? Tetapi biasalah, anak kecil sangat memerlukan perhatian ibu bapa.
Apa kata Mama cuba masak masakan yang simple dan cepat, serta sesuai untuk seisi keluarga? Antaranya, tom yam, sup sayur atau sup ayam, ikan masak stim, sayur goreng, ayam goreng popcorn, dan sebagainya.
Tips utama agar Mama dapat menyediakan masakan-masakan ini dengan pantas adalah, Mama harus memastikan semua bahan-bahan telah dicuci dan dipotong sejurus Mama pulang dari membeli barang dapur. Pasti lebih mudah kerja Mama!
“Rindunya “beauty sleep” macam masa single dulu. Saya mungkin akan mempunyai lebih banyak masa untuk menikmati waktu tidur kalau ada cara untuk menyeimbangkan masa antara kerja, aktiviti harian, dan si manja,”
Walaupun sepanjang PKP Mama semua harus bekerja dari rumah, dan secara tidak langsung lebih banyak masa bersama anak-anak, namun Mama juga pasti melalui beberapa insiden yang kurang menyenangkan bukan?

Sedang anda sibuk “meeting online” bersama “teammate” yang lain, tiba-tiba sahaja bayi anda menangis, ‘memberi isyarat’ bahawa dia sudah terjaga daripada waktu tidurnya.
Berdasarkan satu kajian yang telah dijalankan oleh pakar-pakar dari Universiti Manchester dan Universiti Essex, 18% ibu yang bekerja lebih tertekan berbanding orang lain, dan mereka yang mempunyai dua orang anak dan turut bekerja pula mengalami tekanan sehingga 40% lebih tinggi berbanding ibu-ibu yang lain!
Boleh bayangkan tak tekanan yang dihadapi oleh para ibu? Untuk masalah ini, adalah lebih baik untuk si ayah memainkan peranannya iaitu dengan tidak membiarkan isteri melakukan semua kerja seharian dengan sendiri. Ayah juga harus turut membantu meringankan kerja si ibu.
“Dalam sehari, banyak kali saya kena tukar lampin bayi sebab lampin yang digunakan sekarang tak tahan semalaman. Risau pulak fikirkan hal kewangan kalau setiap hari macam ni,”
Tidak mudah mencari lampin yang sesuai untuk si manja. Lebih-lebih lagi kalau lampin yang mudah bocor. Pasti susah untuk anak anda tidur lena sepanjang malam.

Perkara beginilah yang membuatkan Mama selalu akan ke kedai untuk menambah stok lampin kerana harus menggunakannya dalam kuantiti yang banyak dalam masa sehari. Yelah, satu pek lampin pun dapat bertahan untuk beberapa hari sahaja bukan?
Kajian juga mendapati bahawa bayi akan membuang air kecil antara 15 hingga 20 kali sehari. Cuba bayangkan kalau Mama harus tukar lampin untuk setiap kali waktu bayi anda membuang air kecil mahupun besar? Banyak lampin yang harus digunakan bukan?
Untuk membantu Mama dan juga mengurangkan kuantiti penggunaan lampin dalam sehari, Mama boleh menukar lampin bayi anda sekarang kepada lampin MamyPoko Extra Dry.
MamyPoko Extra Dry – Tidur Lena Pagi Senyuman

Dalam pada itu, MamyPoko Extra Dry juga boleh membantu mengurangkan beban Mama dengan memberikan keselesaan kepada bayi agar mudah untuk Mama melakukan aktiviti harian tanpa tekanan dan lebih masa untuk tidur lena pada waktu malam.
MamyPoko Extra Dry dengan “Powerful Absorbent Core” kini ada lebih 20% kuasa penyerapan! Ia boleh bertahan sehingga 12 jam lamanya, membuatkan bayi dan Mama boleh menikmati tidur yang lebih lena dalam keselesaan yang berpanjangan.
Mama juga boleh mendapatkan tidur yang lebih nyenyak kerana si manja tidak lagi terjaga dan menangis kerana lampin basah. Bayi anda juga pasti lebih gembira dan Mama pula akan lebih bertenaga untuk melakukan aktiviti harian pada keesokkan harinya, tanpa perlu menukar lampin bayi hampir setiap masa!
Selain itu, MamyPoko Extra Dry turut dihasilkan dengan “Speed Airwave technology” dan ruang pengudaraan 360° agar lampin lebih kering dan selesa buat si manja. Sesuai sangat untuk kita yang tinggal di negara yang sentiasa bercuaca panas dan lembab ini. Bayi yang selesa pasti lebih leka bermain dan tidur lebih lena ketika waktu nap mereka. Mama juga boleh memasak, mengemas rumah, dan melakukan aktiviti lain dengan tenang dan tanpa tergesa-gesa.
Sebenarnya, terdapat banyak nilai dan kebaikan apabila Mama membeli (dan menambah stok di rumah!) lampin yang berkualiti seperti MamyPoko Extra Dry.
Mama akan lebih jimat masa, tenaga, dan wang kerana tidak harus ke kedai membeli lampin hampir setiap masa. Paling menarik, MamyPoko Extra Dry memberikan semua ibu lebih banyak masa untuk melakukan aktiviti harian anda! Si manja juga pasti menjadi lebih ceria. Jadi, bolehlah anda berdua menikmati lebih banyak masa berkualiti bersama-sama. Pilihan yang sangat berbaloi bukan?
Kini Anda Berpeluang untuk Memenangi 1 Karton MamyPoko Extra Dry!
Sekarang Mama juga sudah ketahui kehebatan MamyPoko Extra Dry, anda berpeluang untuk memenangi 1 karton lampin dari MamyPoko dengan menyertai peraduan MamyPoko di Facebook Motherhood.
Cepat, hanya 5 pemenang bertuah akan dipilih!

Cara-cara untuk Menyertai Peraduan & MENANG MamyPoko:
Langkah 1: Kongsikan mengapa MamyPoko Extra Dry merupakan pilihan yang lebih berbaloi di bahagian komen posting Facebook ini.
Langkah 2: TAG 3 rakan dan SHARE peraduan tersebut di laman Facebook anda (pastikan profile anda telah ditetapkan kepada public).
*Tertakluk kepada Terma & Syarat.
Mama juga boleh mendapatkan MamyPoko Extra Dry di Motherhood.com.my dan layari Facebook MamyPoko untuk maklumat lanjut hari ini.


Bacaan Gula Normal Untuk Ibu Mengandung

Mama pernah dengar tak pasal diabetes mellitus tau nama singkatnya GDM ni? Penyakit ni biasanya akan dihadapi oleh ibu hamil. Kalau sebelum mengandung kita tak ada penyakit ni, tapi bila mengandung berkemungkinan boleh dapat diabetes mellitus ni. Sebab tu pentingnya bacaan gula normal untuk ibu mengandung semasa check up.
Dalam 100 ibu hamil, 18 orang akan menghidapi penyakit ni. Selalunya bila usia kandungan dah masuk pertengahan atau akhir usia kandungan.
Penyakit ni terjadi bila terdapat kerintangan Insulin – sejenis hormon yang dihasilkan oleh badan manusia untuk mengawal atur kawalan paras gula di dalam darah, untuk memenuhi keperluan ketika mengandung. Hasilnya, paras gula di dalam darah meningkat. Jadi, Mama Siti akan kongsikan dengan lebih lanjut tentang diabetes mellitus ni supaya mama sentiasa alert untuk jaga kesihatan bukan saja diri sendiri tapi bayi juga.
Garis Panduan Bacaan Gula Normal Ibu Mengandung

Untuk ketahui bacaan gula dalam darah mama, doktor akan buat satu ujian iaitu ujian darah Modified Oral Glucose Tolerance Test (MOGTT) untuk kesan penyakit diabetes mellitus ni. Ujian ini akan dibuat bila usia kandungan mama berusia di antara 24 minggu hingga ke 28 minggu.
Sebelum ujian ini dibuat, mama diminta untuk puasa semalaman dari pukul 10:00 malam sebelumnya. Sampel darah untuk menentukan paras gula dalam darah juga akan diambil pada awal pagi diikuti dengan minum glukosa (75 gm glukosa di larutkan dalam 250ml air). Ujian ni selesai bila pengukuran paras gula dalam darah diambil 2 jam berikutnya.
Bacaan Ujian MOGTT
Venous plasma glucose (mmol/l)Fasting2 hours post glucose loadNormal< 5.1< 7.8GDM>= 5.1>= 7.8
Bacaan di bawah 7.8 mmol/L biasanya dianggap normal untuk ujian OGTT ini tetapi doktor mungkin akan ulang ujian tersebut jika mama berisiko tinggi.
Diabetes Semasa Hamil
Semasa kehamilan, badan mama akan hasilkan lebih insulin untuk memenuhi keperluan bayi dalam kandungan, terutamanya bila dah masuk usia pertengahan kehamilan dan seterusnya. Kalau badan tak boleh sediakan insulin tambahan ni, badan mama akan mengandungi banyak gula dalam darah dan itu yang menyebabkan mama menghidapi diabetes mellitus.
Tapi mama jangan bimbang kerana ia akan hilang dengan sendirinya bila bayi dilahirkan, diabetes ni lain ya daripada penyakit diabetes yang lagi satu tu. Yang lagi satu tu, penyakit yang akan kena seumur hidup kalau kita tak jaga makan.
Golongan Berisiko Menghidapi Diabetes Mellitus
Sebenarnya sesiapa pun boleh berisiko kena penyakit ni masa mengandung. Pesakit yang sememangnya menghidapi diabetes berisiko tinggi menghidap diabetes mellitus ni. Namun, wanita boleh menghidap GDM ni tanpa sebarang penyakit diabetes sebelumnya tau . Antara faktor-faktor yang meningkatkan kemungkinan berlakunya GDM termasuklah:
Indeks Jisim Badan (BMI) adalah 30 ataupun lebihSejarah kelahiran baby besar, melebihi 4 kg ataupun lebihSejarah kandungan yang mempunyai diabetes ketika mengandungIbu bapa, adik-beradik yang juga mempunyai diabetes
Risiko Kepada Bayi Dalam Kandungan

Bila dah ada GDM, doktor atau nurse akan selalu pantau bacaan gula normal ibu mengandung. Jika bacaan gula normal ibu mengandung terlalu tinggi, ia akan merentasi plasenta ke bayi dan itu akan menyebabkan risiko saiz bayi akan menjadi lebih besar. Saiz bayi yang besar akan membuatkan proses kelahiran dan bersalin jadi lebih sukar. Kemungkinan mama akan bersalin secara pembedahan juga tinggi. Tapi ada juga mama yang GDM bersalin normal.
Bayi yang menerima terlalu banyak gula dalam darah semasa kehamilan akan mempunyai masalah kesihatan selepas kelahiran seperti penyakit gula rendah dalam badan dan jaundis. Tahap gula dalam darah bayi mungkin perlu diawasi untuk sementara waktu di unit neonatal oleh pakar paedaetrik.
Bayi yang dilahirkan oleh ibu yang mempunyai kencing manis didapati cenderung untuk kena obesiti dan diabetes jenis 2 di kemudian hari nanti. Selain itu, risiko kematian bayi di dalam rahim (in utero death) secara mengejut juga boleh terjadi kalau paras gula dalam darah tak dikawal dengan segera.
Rawatan Untuk Diabetes Mellitus

Jangan risau sebab GDM ni ada jalan penyelesaiannya. Yang pertama, mama kena kawal diet pemakanan. Doktor akan nasihatkan supaya amalkan diet pemakanan yang seimbang dan kurangkan makanan atau minuman yang bergula.
Mama boleh ambil makanan yang berkarbohirat seperti bijirin, buah-buahan, sayuran dan kalau boleh elakkan makanan bergoreng ataupun yang berlemak. Jangan lupa juga buat senaman ringan. Senaman ni juga boleh cegah ketidakselesaan semasa hamil sekaligus kekalkan kandungan gula jadi optimal. Buatlah senaman ringkas selama 15 minit 3 kali seminggu seperti berjalan, mengangkat pemberat ringan dan lain-lain. Jangan lupa minum air yang cukup untuk elakkan hidrasi.
Kalau masih tak boleh dikawal juga, barulah mama kena ambil ubat atau suntikan insulin. Jangan takut, doktor akan ajar mama cara untuk ambil suntikan ni. Yang penting, mama ikut je cakap doktor demi kesihatan mama dan bayi. Suntikan ni selamat digunakan semasa hamil dan hanyalah bersifat sementara je sebab bagi kebanyakan kes, paras glukosa darah akan kembali normal selepas bersalin.
Jadi Mama Siti harap dengan penerangan ni sedikit sebanyak dapat membantu mama semua. Kalau sesiapa yang menghidapi GDM ni, sabar dan kuatkan semangat ya. Ikut je cakap doktor. Kalau boleh jangan lah ambil ubat-ubatan yang tak disyorkan oleh doktor ya. Takut lain pula jadinya nanti.
Semoga bermanfaat!

Pesan Mama Siti
Mama Siti harap sesiapa yang sukan makanan dan minuman manis tu, controllah ye. Masa muda ni lah kena control. Nanti bila dah tua, lagi susah nak control. Silap-silap bila tak control, kena pontong kaki pula. Jadi, jaga pemakanan dari sekarang ya. Azab sangat bila kencing manis ni.


Periksa Kesegaran Telur Sebelum Guna

Baru-baru ini kita dikejutkan dengan berita kes keracunan puding buih yang melibatkan 99 orang mangsa yang mana seorang daripadanya telah meninggal dunia. Keracunan itu disebabkan oleh telur ‘expired’ dan tak dimasak sempurna. Sebab tu kena periksa kesegaran telur dulu sebelum guna.
Yelah selalu lepas beli kita terus letak telur di bahagian telur. Tapi sebenarnya penting untuk kita ambil tahu telur yang kita nak gunakan tu segar atau tak.
Mama semua tahu tak ada cara untuk periksa kesegaran telur? Nak check pada pek telur pula dah dibuang. Macam mana nak tahu sama ada ianya masih elok dan boleh dimakan atau pun sudah rosak. Ini tipsnya!

 4 cara mudah periksa kesegaran telur
Senang je nak tahu telur tu masih elok atau tak. Mesti lepas ni Mama semua ‘terer’; boleh tahu yang mana okay, mana tak. Jom Mama Siti kongsi tips yang betul dari Bahagian Keselamatan dan Kualiti Makanan, Kementerian Kesihatan Malaysia.
Rendamkan telur dalam air
Jika mama rendamkan telur dalam air, telur yang segar akan tenggelam di dasar bekas, manakala telur yang sudah rosak akan terapung di permukaan air.
Ini disebabkan makin lama usia telur itu, makin banyak udara yang masuk telur melalui liang-liang halus di permukaan kulit dan menyebabkan telur semakin mudah untuk terapung!
Lihat keadaan telur kuning dan putih
Telur yang baik mempunyai tekstur telur kuning yang tak akan mudah pecah. Dan bentuk telur kuningnya masih bulat dan tidak leper. Putih telur yang segar berwarna sedikit keruh dan melekit; jika telur putih mama kelihatan cair dan jernih, makanya tak boleh lagi dimakan.

Hidu bau telur
Jika telur itu berbau busuk, maka sudah tentu telur itu tak boleh dimakan lagi. Kalau telur yang pecah tembelang tu, hmm nauzubillah lah baunya! Itu memang confirm rosak!
Periksa tarikh luput
Ini langkah yang paling mudah untuk ketahui telur itu masih baik atau tak. Perhatikan tarikh luput di pek telur tersebut. Tips ini perlu dilakukan semasa kita nak beli telur. Jangan lupa untuk pilih telur yang bersih; iaitu tak ada najis di permukaan kulitnya dan kulitnya belum retak.

Senang kan? Mudah je nak periksa kesegaran telur ni. Bukannya nanti nak jadi ahli saintis atau pegawai kualiti pemakanan pun. Dengan 4 tips mudah ni pun kita dah boleh tahu dah telur tu segar atau tak.
Semoga bermanfaat!
Sumber: Bahagian Keselamatan dan Kualiti Makanan & Food Safety Malaysia
BACA LAGI TELUR ‘EXPIRED’ MEMBAWA PADAH!
Pesan Mama Siti
Jadi, lepas ni harapnya tak ada lagi masalah keracunan telur lah. Semua dah tahu kan macam mana nak check tahap kesegaran telur. Moga kita semua terlindung dari segala penyakit yang berbahaya, Aamiin.